Osetljive grupe u procesu evropskih integracija : Inkluzija\nOsetljive grupe u procesu evropskih integracija\nPišu: Miljana Đurčević Cucić, koordinatorka za evropske integracije i međunarodnu saradnju, i Jovana Ilić, koordinatorka za rodnu ravnopravnost i ljudska prava, Tim za socijalno uključivanje i smanjenje siromaštva Vlade Republike Srbije\nPraćenje stanja i trendova u domenu siromaštva i socijalnog uključivanja i analiza položaja osetljivih društvenih grupa naročito dobija na značaju u poslednje dve godine, uzevši u obzir pandemiju virusa COVID-19 koja je pogodila čitav svet, a koja se najviše odrazila na živote najugroženijih kategorija stanovništva. U skladu sa svojim zakonodavnim i strateškim okvirom i u saradnji sa različitim akterima, Republika Srbija nastoji da reguliše i poboljša status osetljivih grupa sa ciljem da se svakom pojedincu/ki omogući pravo na dostojanstven život i rad u skladu sa evropskim standardima i međunarodnim mehanizmima.\nTim za socijalno uključivanje i smanjenje siromaštva Vlade Republike Srbije (SIPRU) od svog osnivanja 2009. godine aktivno učestvuje u procesima kreiranja, koordinacije, implementacije i testiranja javnih politika zasnovanih na podacima i usmerenih ka poboljšanju položaja osetljivih društvenih grupa. Takođe, SIPRU pruža podršku Vladi u izveštavanju o napretku u domenu socijalnog uključivanja i smanjenja siromaštva u odnosu na obaveze Republike Srbije u procesu evropskih integracija i obaveze definisane relevantnim međunarodnim konvencijama.\nNa osnovu nove metodologije pristupanja Evropskoj uniji (EU) pod nazivom „Unapređenje procesa pristupanja – kredibilna perspektiva EU za Zapadni Balkan“ Evropska komisija (EK) je 9. marta 2021. godine usvojila dokument kojim se nova metodologija primenjuje i na Srbiju i Crnu Goru. U skladu sa ovom metodologijom, pregovaračka poglavlja podeljena su u 6 klastera: 1. Osnove; 2. Unutrašnje tržište; 3. Konkurentnost i inkluzivni rast; 4. Zeleni dogovor i održiva povezanost; 5. Resursi, poljoprivreda i kohezija; 6. Spoljni odnosi. Unapređivanje položaja osetljivih društvenih grupa definisano je u poglavljima u okviru prvog (poglavlje 23 Pravosuđe i osnovna prava) i trećeg klastera (poglavlje 19 Socijalna politika i zapošljavanje), ali je takođe uređeno i u okviru ostalih klastera i poglavlja koje oni obuhvataju.\nUzimajući u obzir značaj procesa evropskih integracija, koje predstavljaju jedan od prioriteta Vlade Republike Srbije, Tim za socijalno uključivanje i smanjenje siromaštva kontinuirano sprovodi različite analize i učestvuje u procesima koji doprinose socijalnoj dimenziji integracija Srbije u EU. U skladu sa time, SIPRU je u prethodnom periodu pokrenuo inicijativu za izradu analitičkog osvrta na položaj osetljivih grupa u kontekstu pristupanja EU sa sledećim ciljem:\nda se poveća vidljivost izazova sa kojima se suočavaju ranjive društvene grupe u Republici Srbiji;\nda se informišu donosioci odluka i drugi akteri o trenutnim procesima u razvoju strateškog i zakonodavnog okvira u oblasti socijalnog uključivanja;\nda se podstakne dijalog i saradnja u ispunjavanju obaveza u procesu pristupanja Srbije EU u oblasti socijalnog uključivanja.\nSerija od deset informativno-analitičkih pregleda položaja ranjivih grupa u kontekstu ispunjavanja obaveza u procesu evropskih integracija namenjena je širokom krugu zainteresovanih strana: donosiocima odluka, zaposlenima u državnoj upravi i jedinicama lokalne samouprave, razvojnim partnerima, organizacijama civilnog društva, akademskoj zajednici, novinarima/kama i drugim akterima. Svaka analiza, sa jedne strane, ukazuje na trenutni položaj osetljivih grupa u različitim oblastima života (zdravstvena zaštita, socijalna zaštita, obrazovanje, status na tržištu rada), a sa druge strane, bavi se postojećim normativnim i institucionalnim okvirom Republike Srbije kojim je regulisan položaj osetljivih društvenih grupa. Pored toga, dat je pregled preporuka i obaveza koje Srbija treba da ispuni u procesu integracija u Evropsku uniju, ali i preporuke za unapređivanje položaja osetljivih društvenih grupa. Ovim analizama SIPRU nastoji da doprinese podizanju svesti o važnosti unapređenja uslova života siromašnih i ranjivih grupa građana i građanki, ali i da ukaže na neophodnost dodatnih napora svih segmenata društva kojima će se omogućiti smanjenje broja onih koji žive u siromaštvu.\nU prethodnom periodu objavljene su analize položaja sledećih osetljivih grupa: osoba sa invaliditetom, LGBTI, žena, starije populacije, Roma i Romkinja.\nAnaliza položaja žena i stanja rodne ravnopravnosti u Srbiji objavljena je neposredno pred početak kampanje 16 dana aktivizma protiv nasilja nad ženama, koja se obeležava na globalnom nivou svake godine u periodu od 25. novembra (Međunarodni dan borbe protiv nasilja nad ženama) do 10. decembra (Međunarodni dan ljudskih prava). Ova analiza se, između ostalog, temelji na rezultatima novog, trećeg izdanja Indeksa rodne ravnopravnosti u Republici Srbiji koji je pripremljen u saradnji Koordinacionog tela za rodnu ravnopravnost, Tima za socijalno uključivanje i smanjenje siromaštva, Republičkog zavoda za statistiku, Agencije Ujedinjenih nacija za rodnu ravnopravnost i osnaživanje žena (UN Women), SeConS grupe za razvojnu inicijativu i Evropskog instituta za rodnu ravnopravnost (EIGE). Srbija je bila prva zemlja izvan EU u kojoj je izračunat indeks rodne ravnopravnosti u skladu sa metodologijom EIGE, a u međuvremenu je još nekoliko država kandidata za članstvo u Uniji izračunalo indekse (Crna Gora, Severna Makedonija i Albanija), što je omogućilo da imamo, pored poređenja sa državama članicama Evropske unije, i poređenje sa zemljama u okruženju.\nTreći Indeks rodne ravnopravnosti za Republiku Srbiju zasnovan je na podacima iz 2018. godine, iznosi 58,0 poena i ukazuje na kontinuiran, mada spor, progres u unapređivanju rodne ravnopravnosti. U odnosu na prvi Indeks rodne ravnopravnosti (zasnovan na podacima iz 2014. godine), zabeleženo je povećanje vrednosti od 5,6 poena. Ukoliko se napredak nastavi ovim tempom, biće potrebno 59 godina do dostizanja pune rodne ravnopravnosti na visokom nivou postignuća u domenima koje indeks obuhvata (rad, novac, znanje, vreme, moć i zdravlje). U poređenju sa 27 zemalja članica EU (EU-27), Srbija i dalje beleži niže vrednosti indeksa (58,0 prema 67,4) ali se jaz između EU i Srbije smanjuje, jer je u vreme računanja prvog indeksa (2016) jaz između EU i Srbije iznosio 10,4 poena, dok jaz između indeksa u 2018. iznosi 9,4 poena. Posmatrano prema domenima, najveći jaz između EU-27 i Srbije prisutan je u domenu novca (21,9) i domenu vremena (16,2), potom u domenima znanja (6,8) i moći (6,6), a najmanji jaz je prisutan u domenima rada (2,0) i zdravlja (3,7). Ovo izdanje indeksa za Srbiju sadrži i tematski fokus, kao poseban segment izveštaja, uveden i na nivou EU. U izradi ovog dela izveštaja, Srbija je pratila Evropsku uniju i pripremila analizu „Digitalizacija i budućnost rada“ koja se bavi efektima digitalizacije na živote žena i muškaraca, analizom upotrebe i razvoja digitalnih veština i tehnologija, digitalne transformacije sveta rada i širim posledicama digitalizacije po ljudska prava, nasilje nad ženama i aktivnosti brige i nege.\nInformativno-analitički pregledi položaja osetljivih društvenih grupa u procesu evropskih integracija Srbije i Indeks rodne ravnopravnosti služe kao osnova za razvoj javnih politika zasnovanih na podacima, ali i za praćenje napretka u poboljšanju uslova života svih građana i građanki. U narednom periodu SIPRU nastavlja sa publikovanjem informativno-analitičkih pregleda, koji će se baviti položajem mladih, dece, nacionalnih manjina, migranata i tražilaca azila i osoba koje žive sa HIV-om. Tematske analize biće objavljene na sajtu Tima za socijalno uključivanje i smanjenje siromaštva na ovom linku.\n(Tekst je izvorno objavljen kao Uvodnik 69. Biltena o socijalnom uključivanju i smanjenju siromaštva.)\nTehnologija između inovacije i nadzora\nTokom novogodišnjih praznika nastojimo da obradujemo i iznenadimo drage ljude birajući specijalne poklone za njih. Na listama za kupovinu nalaze [...]\nčet, dec 30, 2021\nDreg – umetnost, aktivizam ili zabava?\nPoslednjih godina termini dreg i dreg kraljica polako postaju deo mainstream kulture. Tome je u velikoj meri doprineo najpoznatiji američki [...]\nsri, dec 29, 2021\nObrazovanje za XXI vek: Gde početi?\nSa tektonskim promenama u svetu rada, kao posledicama digitalne i zelene transformacije, pažnja je usmerena ili na načine kako se [...]\nuto, dec 28, 2021\nDođite u „Dečje srce“ da vidite ko smo i šta radimo!\nTranskript govora Milene Pančić na 44. Beogradskom Ignite-u „UKLJUČI SE online 9” (9. novembar 2021. godine) Ćao, ja sam Milena Pančić. [...]\npon, dec 27, 2021\nSvet u kojem živimo menja se sigurno brže nego ikada u istoriji. Veliki tehnološki napredak i digitalna revolucija (koja se [...]


/ BIBLIJSKI KOD II - ODBROJAVANJE\nNekoliko strana - BIBLIJSKI KOD II - ODBROJAVANJE\nMajkl Drosnin\tBIBLIJSKI KOD II - ODBROJAVANJE\nBiblijski kod, drevnu šifru koja se nalazi u Bibliji i može\npredvideti našu budućnost, svetu je otkrio novinar Majkl Drosnin u\nsvom neprikosnovenom bestseleru. Sada nam predstavlja potpuno nova\npredviđanja koja nas upozoravaju da možda imamo samo tri godine da\nizbegnemo armagedon. Ova dramatična knjiga počinje događajima koji su se zbili 11.\nseptembra 2001, a za koje je Drosnin otkrio da su predskazani\nBiblijskim kodom starim tri hiljade godina. Međutim, 11. septembar\nsamo je početak. Biblija kaže da smo već zakoračili u kraj vremena.\nDrosnin je proputovao planetom, sastajući se sa svetskim vođama\nkako bi pokušao da spreči nadolazeću opasnost i kako bi pronašao\nključ za spoznaju biblijske šifre, drevni predmet koji bi u\npopunosti mogao da otključa kod i na vreme spase svet u kom


Rusija još uvek razmatra pristupanje OPEK-u - 23.09.2018, Sputnik Srbija\nRusija još uvek razmatra pristupanje OPEK-u\nVlada Rusije još uvek razmatra pitanje stupanja Rusije u OPEK u svojstvu posmatrača, ali još uvek nije donela konačnu odluku, saopštio je ministar energetike... 23.09.2018, Sputnik Srbija\n© AFP 2022 / JOE KLAMARPripadnici obezbeđenja posmatraju sa krova zgrade sedišta OPEK-a u Beču\nVlada Rusije još uvek razmatra pitanje stupanja Rusije u OPEK u svojstvu posmatrača, ali još uvek nije donela konačnu odluku, saopštio je ministar energetike Rusije Aleksandar Novak na kraju sednice posmatračkog komiteta OPEK+ u Alžiru.\nOPEK pozvao Rusiju da mu se priključi kao zemlja-posmatrač\n„Spremni smo da razmotrimo ovo pitanje. U Vladi Rusije se ovo pitanje još uvek razmatra, nema konačne odluke“, rekao je Novak.\nOn je izjavio da Rusija pažljivo prstupa pitanju rasta proizvodnje nafte, uzimajući u obzir obaveze junskih odluka OPEK-a.\n„Rusija ima mogućnosti da poveća obime proizvodnje, ima potencijal, ima investicije koje su kompanije spremne da ulažu. Međutim, tome ćemo prilaziti vrlo pažljivo kako bismo obezbedili realizaciju tih dogovora koji su postignuti u junu ove godine, kao i danas u okviru razgovora o našoj zajedničkoj strategiji“, izjavio je ministar energetike Rusije.\nOn je primetio da je pad proizvodnje u zemljama OPEK+ izazvao delimični deficit na tržištu.\nNovak je naveo da čeka od Saudijske Arabije da donese konačnu odluku o investicijama u ruske naftne projekte. On je naveo da saudijski naftni gigant „Saudi aramko“ razmatra mogućnost ulaganja u projekat „Arktik SPG 2“. Međutim, nije naveo kada bi konkretni dogovor mogao da bude postignut.


U napadima na šiitske vernike u Iraku poginulo 25 ljudi\nNajmanje 25 ljudi poginulo je u eksploziji dva automobila bombe na čijoj meti su bili šiitski vernici južno od iračkog grada Kerbale.\nKako je saopštila iračka policija, u napadima, za koji se sumnjiče sunitski ekstremisti, povređeno je i 68 ljudi.\nŠiitski vernici su bili na putu ka Kerbali, gde je trebalo da prisustvuju velikom šiitskom prazniku šabanijahu, koji svake godine privuče šiite iz čitavog Iraka.\nJoš niko nije preuzeo odgovornost za napade, ali policija je navela da način na koji su izvedeni upućuje na sunitske ekstremiste.\nU napadu bombaša samoubice koji se ranije danas desio ispred bagdadske kancelarije televizije Al Arabija, poginulo je šestoro ljudi.\nIako ni za taj napad niko nije preuzeo odgovornost, portparol iračke vojske, general-major Kasim al-Musavi rekao je da iza njega "očigledno stoji Al Kaida".


Amerika seli napredno oružje u Azijsko-pacifički region - 03.06.2015, Sputnik Srbija\nSAD premešta napredno oružje u Azijsko-pacifički region kako bi se suprotstavile Kini. 03.06.2015, Sputnik Srbija\nvesti, svet, azijsko-pacifički region, južno kinesko more, kina, ešton karter\n20:30 03.06.2015 (Osveženo: 16:19 05.10.2015)\nSjedinjene Države planiraju da presele naprednu vojnu opremu, uključujući i najnoviji nevidljivi raketni razarač, u Azijsko-pacifički region jer rastu napetosti između Vašingtona i Kine u Južnom kineskom moru, jednom od ključnih plovnih puteva na svetu.\nSAD su u više navrata izrazile zabrinutost zbog rastuće kineske umešanosti u regionu, posebno zbog arhipelaga Spertli u Južnom kineskom moru, koji je predmet preklapanja teritorijalnih pretenzija Bruneja, Malezije, Tajvana, Filipina i Vijetnama.\nKina je takođe upozorila da uplitanje Vašingtona u Azijsko-pacifički region može uznemiriti regionalnu stabilnost.\nBez želje da promene svoj stav o ovom pitanju, SAD su se opredelile za jače „zveckanje oružjem“ prošle nedelje. Dana 30. maja, američki sekretar za odbranu Ešton Karter je obećao da će „dovesti najbolje ljude i platforme u Azijsko-pacifički region“ kao deo strategije rebalansa Amerike.\nNajsavremenija vojna oprema, koju je Karter obećao da će isporučiti, obuhvata najnovije podmornice klase „Virdžinija“, P-8 avion za pomorska izviđanja „Posejdon“, najnoviji nevidljivi razarač „Zumvalt“, i potpuno novi nosač na bazi E-2D „hokej“ avion za rano upozoravanje i kontrolu vazdušnog prostora.\nSAD brinu da „Kina sada pokušava da postane jača međunarodna snaga u regionu i šire“, rekao je analitičar Vilijam Bimen iranskoj televiziji.\nPrema njemu, Peking je fokusiran na svoju ekonomiju i trgovinu sa stranim partnerima, „ali nije baš bio jaka politička snaga“ — do nedavno.\n„Dakle, ovo je jedna od situacija u kojima su Sjedinjene Države imale interes u Jugoistočnoj Aziji, a njihova briga je [da] Kina preuzima uticaj SAD i drugih zapadnih zemalja u regionu“, rekao je Bimen.


U vrtićima na Paliluli nedostaje 300 mesta - www.lobi-info.rs\nBojan K. 10. jula 2014., 11:08 4.2k Views\nPronalaženje načina da se trajno prevaziđe problem nedostajućih mesta u vrtićima u Beogradu bila je tema jučerašnjeg sastanka u Skupštini grada.\nKako se navodi u saopštenju gradske uprave, trenutno se u Beogradu završavaju tri vrtića – u Bloku 61 u Novom Beogradu, u naselju Vojvode Stepe i u Obrenovcu. Prema planu, vrtići će početi s radom 1. septembra ove godine i u njima će biti smešteno ukupno 905 dece. Na Novom Beogradu, u naselju „Mileva Ajnštajn“, izgrađen je vrtić za koji se čeka dozvola pa mnogi očekuju da će ove godine i on biti u funkciji.\n„U njemu će biti smešteno najmanje osamdesetoro dece tako da ćemo imati ukupno 985 novih mesta u obdaništima do kraja godine„, rekla je Vujović. Članica Gradskog veća Tanja Popović izjavila je da kada sva četiri vrtića ove godine budu u funkciji, Beogradu će nedostajati još 4.495 mesta za decu u vrtićima.\nNas naravno najviše interesuju naša naselja i prema njihovim procenama u vrtićima na Paliluli nedostaje oko 300 mesta. Na našoj opštini ukupno ima 32 predškolske ustanove od kojih je 16 na Levoj obali.\nSvi vrtići su uglavnom prebukirani i to najviše u Borči, dok najviše mesta nedostaje u Krnjači.\nPrema ovim podacima izgleda da će i ove godine mnogi roditelji biti primorani da decu šalju u privatne vrtiće.\nNova vlada, novi načini rada\nGradska sekretarka za obrazovanje i dečju zaštitu Snežana Đurić rekla je da će grad promeniti način rešavanja nedostatka mesta u vrtićima.\n„Ubuduće ćemo tražiti ne samo lokacije za izgradnju novih vrtića, već i postojeće objekte koji mogu da se adaptiraju. Za svaku opštinu, za svaki deo opštine koji je posebna celina, tražićemo posebno rešenje„, rekla je ona.\nVrtići prebukirani: U Borči, Kotežu i Krnjači\nKako je dodala negde će se graditi nova obdaništa ali na mnogim mestima će se adaptirati postojeći objekati u vlasništvu lokalne samouprave ili države. „Zato smo danas i pozvali predsednike gradskih opština i predstavnike republike – da pronalazimo zajednička rešenja. Cilj gradske uprave je da nijedno dete u Beogradu u narednih nekoliko godina ne bude na listi čekanja za obdaništa. Sva obdaništa će biti urađena u skladu s najboljim standardima, ali nećemo da trošimo milione evra na te objekte“, istakla je Snežana Đurić.\nKako se navodi u saopštenju, dogovoreno je da Sekretarijat za obrazovanje i dečju zaštititu posle obilaska opština, utvrđivanja lokacija za potencijalna obdaništa i izrade projekata, napravi akcioni plan na osnovu kojeg će se znati rokovi za rešavanje ovog problema u narednom periodu.\nPodsećanja radi, poslednji vrtić koji je izgrađen na levoj obali je PU „Dunavska Bajka“ koji je otvoren 2010. godine.\nZnamo da nam nedostaju pozorišta i opere, bioskopi ili tržni centri, trgovi i fontane, ali mi smo skromni pa ne tražimo ništa od pomenutog, već samo škole, vrtiće i parkiće za svoju decu. Zato se iskreno nadamo da će grad uskoro izgraditi preko potrebne vrtiće na Levoj obali.\nPrethodna objava Lančani sudar paralisao Pančevački most\nSledeća objava Japanci grade kanalizaciju u Krnjači


Prevencija kriminaliteta kroz školu i obrazovanje | Centar za bezbednost, istrage i odbranu DBA\nIako je poslednjih godina, stopa kriminaliteta u Republici Srbiji opala, za jaku i još stabilniju zemlju, neophodna je i jača prevencija kriminaliteta. Posebno imajući u vidu, mlađu populaciju, kao najosetljiviju grupu ljudi. Sama prevencija kriminaliteta je zapravo predviđanje, priznavanje i procena kriminološkog rizika i pokretanje akcije za njegovo uklanjanje ili smanjenje. Kao takva, ima aktivan pristup koji koristi javnu svest i preventivne mere za smanjenje kriminala. Konkretno, prevencija kriminala odražava filozofiju samoodbrane u kojoj policija i zajednica preduzimaju akciju pre nego što se zločini počine. Programi za prevenciju kriminala smanjuju kriminal, podstiču javnu svest o prevenciji kriminala i poboljšavaju naše zajednice.\nOdgovornost za sprečavanje kriminala, ne potpada na jednu osobu – to je zapravo „poslovanje svih“. Međutim, agencije za sprovođenje zakona često predstavljaju glavnu tačku u prevenciji kriminala u zajednici.\nKada je u pitanju, već pomenuta „osetljiva grupa ljudi“, odnosno mladi kao deo nje, naročito školskog uzrasta, neophodno je istaći da škola, kao organizovana društvena institucija za vaspitanje i obrazovanje predstavlja značajan faktor socijalizacije, naročito zato što preventivno deluje na nastanak kriminaliteta.\nPored porodice, koja sem reproduktivne, privredne i socijalne, ima i psihološku, vaspitnu i socijalizacijsku funkciju, takođe je i škola, jedna od primarnih grupa u kojoj se zapravo formira ličnost u pozitivnom smislu. Svakako, ako se uzme u obzir na način ostvarivanja funkcija koja škola ima u društvenoj sredini prema pojedincu, moguće je uticaj škole sagledati i sa stanovišta kriminalne etiologije. S toga je i primetno da nedostaci u procesu ostvarivanja ciljeva vaspitanja, razvijanja kulturnih radnji i drugih svojstva učenika, mogu izazivati negativne efekte i doprineti devijantnom i delikventnom ponašanju.\nU odnosu na porodicu, škola predstavlja pred dete niz zahteva i zadataka kojima ono često nije u mogućnosti da odgovori. Tako se, kao veoma značajan problem, predstavlja mogućnost prilagođivanja školskim obavezama, zahtevima nastavnika i sređivanja školskog gradiva, kod onih učenika koji s obzirom na svoje intelektualne mogućnosti, ne mogu da se prilagode školskoj sredini i njenim zahtevima, stvara se otpor prema školi i učenju. Ovi učenici, postižu slab uspeh u učenju, ponavljaju razrede, imaju slabo razvijene radne navike. Na toj osnovi, dolazi do raznih konflitnih odnosa sa nastavnicima i neopravdanog izostajanja sa časova. Pored ovih faktora, koji utiču na predelikventno i delikventno ponašanje, negativan uticaj škola može se ispoljiti kroz postojanje preobimnih školskih programa, čestih školskih reformi koje nameću gradivo nezanimljivo učenicima, nedostatak stručno osobljenog nastavnog kadra, stvaranje “privilegovanih” učenika prema socijalnom statusu njihovih roditelja i sl.\nNeuspeh u školi, pored niskog nivoa obrazovanja, često je bitan faktor vezan za kriminalitet. Slab uspeh u školi, kao i učenju, dovodi do ponavljanje razreda, pa samim tim i napredovanje, a radi sticanja znanja i obrazovanja. Takođe, treba istaći i niz drugih faktora, bežanje iz škole, alkoholizam, narkomanija, pa i vršenje krivičnih dela. Upravo sa pomenutim, u tesnoj su vezi i konflikti i sredini gde se dete školuje, neopravdano izostajanje sa časova, pa i prekid u samom školovanju. Sve to iz niza razloga, a naročito ne manju ulogu imaju i nedisciplina, kao i neprihvatanje autoriteta nastavnika.\nZapravo, među maloletnim delikventima, postoji znatan broj onih koji su ravnodušni prema školi ili se u njoj loše osećaju, koji imaju loš odnos prema drugovima ili se osećaju diskriminisano od strane nastavnika. Konfliktni odnosi i drugi neprijatni doživljaji učenika u školi, mogu dovesti do delikventnog ponašanja zbog želje za osvetom, ličnom afirmacijom i samopovređivanjem. Prekidi u školovanju i promena školske sredine, mogu da nastanu iz opravdanih razloga – preseljenje porodice, bolest, loše materijalno stanje, ali i usred slabog uspeha maloletnika u školi, isključenje iz škole, lošeg odnosa nastavnika i učenika i sl.\nTakođe i promena školske sredine može da utiče na neuspeh prilagođavanja maloletnika u novoj sredini. Često izostajanje sa časova, i to ono neopravdano u dužem vremenskom periodu, ponavljaju se kod onih učenika koji su bili kažnjavani zbog nediscipline, imaju negativan stav prema školi, nemaju radne navike, imaju slabe ocene, ponavljaju razrede. Ovaj oblik devijantnog ponašanja, može da preraste u teže oblike prestupništva. jer maloletnici oslobođeni kontrole i vaspitnog uticaja škole, lako dolaze pod uticaj negativnih uzora i počinju sa vršenjem krivičnih dela.\nObzirom da se pod obrazovanjem podrazumeva sticanje određenih znanja školovanjem, odrediti odnos između obrazovanja i kriminaliteta, nije jednostavno, jer ima mnogo suprotnih, ali argumentovanih tvrđenja o ovom odnosu.\nZapravo optimističke struje su ubeđivale da povećanje nivoa obrazovanja smanjuje obim kriminaliteta, dok su statistički podaci pokazali da se obim kriminaliteta nije smanjio sa smanjenjem broja nepismenih. Naprotiv, sa smanjenjem broja nepismenih u većini zemalja, došlo je do povećanja obima kriminaliteta. Sem toga, zapaženo je da postoji izvesni oblici kriminaliteta (privredni kriminalitet, kriminalitet belog okovratnika, profesionalni i organizovani kriminalitet), koje ne mogu izvršiti lica sa nižim obrazovanjem ili lica koja nisu na određenim položajima u društvenoj hijerarhiji. Niži stepen obrazovanja, ne mora u svakom slučaju da se ispolji kao kriminogeni faktor, kao što visoko obrazovanje ne predstavlja neminovnu zaštitu od ispoljavanja kriminalne aktivnosti.\nDosadašnja istraživanja, još uvek nisu dovoljna da potvrde ili negiraju opadanje ili porast kriminaliteta sa porastom obrazovanja. Zbog toga su, svakako neophodna dalja istraživanja, koja će u određenim vremenskim i prostornim okvirima osvetliti odnos između obrazovanja i kriminaliteta.\nMinistar Nebojša Stefanović odlučno protiv narko mafije →\nNovi haos izazvaće novi talas migracija prema Evropi\n16. априла 2018. 29. априла 2018. stevasrs


frontmen Archives - Stranica 5 od 5 - Rock SvirkeRock Svirke\nU sklopu četvrtih “Dana Sarajeva” od 19. do 23. maja u Beogradu će nastupiti sarajevski rock bendovi i interpretatori sevdaha.\nRokeri iz Sijetla počeće snimanje novog albuma u septembru, otkrio je frontmen Dejv Grol.\nKoja, frontmen legendarnog sastava „Disciplina kičme”, organizovao je pre pet godina nezaboravna druženja muzičara u beogradskom klubu „Akademija”, kada su pozornicu delila značajna imena domaće scene. Te večeri nazvane „Fank i lastiš Crnog Zuba” su snimljene i zahvaljujući poznatom rokeru nastao je istoimeni film koji će biti prikazan 2. decembra u beogradskom Domu omladine u 21 sat, u sklopu Festivala autorskog filma.\nFrontmen Eyesburnea, jedan od najboljih i najaktivnijih srpskih reggae muzičara, o Jarmushovim filmovima, ravnim tabanima, dobrim i lošim ljudima u Beogradu, srpskoj levici i desnici…


Vesti Архиве - Page 10 of 20 - SRBATOM\nI treća donacija za naše Kovid-centre je na putu\nRukovodstvo SRBATOM-a je još u martu 2020.g. pokrenulo inicijativu, i upornim zalaganjem kod Međunarodne agencije za atomsku energiju (MAAE) dobilo za Republiku Srbju pomoć u vidu donacije kompletne opreme za domaće KOVID-centre. Do sada je realizovana donacija u...\nAnaliza rada na radijacionoj sigurnosti u toku pandemije\nSRBATOM je kao naše državno regulatorno telo učestvovalo u prvoj analizi koju je sprovela Međunarodna agencija za atomsku energiju (MAAE) o efektima aktuelne pandemije na regulatorni rad u oblasti radijacione sigurnosti u zemljama članicama, kao i o reagovanju...\nTema nedelje: Kontrola nuklearnih aktivnosti\nInspektori iz sedišta Međunarodne agencije za atomsku energiju (MAAE) u Beču prilikom inspekcijskih poseta prikupljaju uzorke koji sadrže čestice prašine u nuklearnim postrojenjima i na drugim lokacijama, koristeći postupak poznat kao uzorkovanje životne sredine. Ovi...\nNaš doprinos u borbi protiv pandemije\nTokom trajanja vanrednog stanja, Direktorat za radijacionu i nuklearnu sigurnost Srbije (SRBATOM) bio je posebno aktivan. Najveći direktan doprinos borbi protiv pandemije virusa COVID-19 Direktorat je dao istrajnom inicijativom svog rukovodstva da se dobije pomoć u...\nTEMA NEDELJE – NOVI MATERIJAL KONAČNO ULAZI U ČUVENI NUKLEARNI KODEKS\nPrvi put posle 30 godina, visokotemperaturske nuklearne elektrane dobijaju novu vrstu materijala. Naučnici koji rade u Nacionalnoj laboratoriji u Ajdahu, SAD, najavili su odobrenje za usvajanje novog visokotemperaturskog metala posle 12 godina istraživanja i ulaganja...\nTema: Zračenje, čestice i SRBATOM\nТekst preuzet od portala Тelegraf.rs Na svojoj koži osetili smo katastrofe rata, biblijskih poplava, nisu nam strani ni zemljotresi, a po prvi put za 100 godina susreli smo se sa biološkom pretnjom koja je paralisala Srbiju. Sve to iznova je otvaralo pitanja o tome...


Izvor: NoviMagazin.rs, 23.Jul.2019, 15:53\nMinistri unutrašnjih poslova Srbije i Mađarske, Nebojša Stefanović i Šandor Pinter, razgovarali su danas u Budimpešti o daljem unapređenju saradnje policija dve zemlje koju su ocenili kao izvanrednu.\nStefanović je posle sastanka izjavio da "srpska i mađarska policija nemaju otvorena pitanja", saopštilo je Ministarstvo unutrašnjih poslova Srbije.\n"Mi se uvek trudimo da unapredimo saradnju kako bismo se efikasnije borili protiv organizovanog kriminala i korupcije >> Pročitaj celu vest na sajtu NoviMagazin.rs << i rešavali važna evropska pitanja vezana za migracije, borbu protiv terorizma i unapređenje protoka ljudi i robe", rekao je Stefanović.\nOn je rekao da je s Pinterom razgovarao i o evropskom putu Srbije i da mu je zahvalio na podršci Mađarske na polju evropskih integracija, navodi se u saopštenju.\nPinter je, kako se navodi, ukazao na saradnju policija dve zemlje u borbi protiv organizovanog kriminala, ilegalnih migracija i drugih krivičnih dela.\nOn je rekao da je sa Stefanovićem razgovarao o unapređenju saradnje i merama koje će poboljšati rad policija dve zemlje u cilju bržeg tranzita građana i njihove veće bezbednosti, dodaje se u saopštenju.\nDanas: Stefanović i Pinter o unapređenju saradnje policija Srbije i Mađarske


Besplatne dronove kroz donaciju dobilo 36 osnovnih škola u Nišu - CITY SMART | Vesti bez ulepšavanja\nBesplatne dronove kroz donaciju dobilo 36 osnovnih škola u Nišu\nNiške osnovne škole, ukupno 36, dobile su dronove koje će đaci 5. i 6. razreda moći da koriste u sklopu informatičke nastave. Dronovi su donacija Rotari Disktrikta, koji je realizovan u saradnji sa Ministarstvom prosvete Republike Srbije.\nSvaka od niških osnovnih škola dobila je po jedan dron, a njihovi nastavnici informatike, prema najavama, biće uključeni u posebne seminare koji su usmereni u edukaciji. Akcija koju zajedno realizuju Rotari Disktrikt i Ministarstvo prosvete Republike Srbije.\nZorica Jestrović, guverner Rotari Distrikta Srbija i Crna Gora istakla je da je cela akcija nabavke i donacije dronova rađena u dogovoru i saglasnosti sa Ministarstvom prosvete i lokalnim samoupravama.\n“Usaglašavamo potrebe lokalne zajednice sa onime što mi možemo da učinimo. Ovom prilikom smo se opredelili za jednu široku akciju, gde smo sve škole u Srbiji, bar smo se trudili da svaki grad u Srbiji bude zastupljen, opremili dronovima. Đaci 5. i 6. razreda osnovnih škola imaju „Skreč“ i „Pajton“ kao obavezan nastavni program, međutim nemaju alat. Tako da smo ovom akcijom omogućili da ono što nauče teorijski mogu da primene praktično kroz programiranje i upravljanje dronovima“, kazala je Jestrović.\nDirektor Osnovne škole „Čegar“ Bojan Krstić ističe da će dronovi biti jedno od nastavnih sredstava koji će biti primenjivani na časovima informatike.\n“U 5. i 6. razredu postoje programi koje su deca radila na kompjuterima, međutim nisu imali mogućnost da primene na određenim mašinama. Dron će se primenjivati u zatvorenim prostorijama, kao što je sala, znači strogo kao učilo, kao nešto što će se primenjivati u školstvu. Imali smo mi do sada programe i deca su zamišljala kako bi to izgledalo da se negde primeni. Sada imaju uređaj na kome mogu da ono što isprogramiraju primene u praksi i da vide u praksi da li to funkcioniše ili ne“, istakao je Krstić.\nSrpski Rotari klubovi, koji su i pokrenuli ovu akciju, sakupili su 117.200 dolara i nabavili 670 letelica za osnovne škole širom Srbije.\nOznakedronovi Izdvajamo Ministarstvo prosvete nauke i tehnološkog razvoja osnovne škole podeljeni dronovi Rotari klubovi


Devizne štediše šparaju pet puta više od dinarskih | Kamatica\nPočetna > vest > Devizne štediše šparaju pet puta više od dinarskih\nDevizne štediše šparaju pet puta više od dinarskih\nTekst objavljen: 07.12.2018 9:10\nStatistika pokazuje da na šest miliona bankarskih računa građani Srbije čuvaju 58 milijardi dinara i oko 10 milijardi evra. Na knjižicama prosečno 2.000 evra, i ulozi od 46.000 u domaćoj valuti.\nOvako, prema podacima Narodne banke Srbije, izgleda približna slika prosečnih štediša u Srbiji, koji na 6,08 miliona računa u ovdašnjim bankama drže ukupno 58 milijardi dinara i 9,86 milijardi evra.\n- Stanovništvo i dalje pretežno štedi u stranoj valuti, ali je u poslednjih nekoliko godina zabeležen stalni rast dinarske štednje - rečeno je "Novostima" u Narodnoj banci Srbije. - Prema poslednjim raspoloživim podacima, od ukupne štednje, pet odsto se odnosi na dinarsku štednju, a 95 odsto na štednju u devizama.\nOd ukupne devizne štednje građana položene kod banaka u Srbiji, najveći deo (90,7 odsto) se odnosi na štednju u evrima, čak 8,9 milijardi evra.\nDinarska štednja je u periodu počev od 31. oktobra 2018, to jest od Svetskog dana štednje, zaključno sa 16. novembrom 2018. zabeležila rast od 840 miliona dinara i dostigla je iznos od 58 milijardi dinara. Devizna štednja je u istom periodu povećana za 44,9 miliona evra, na nivo od 9,86 milijardi evra - pokazuju podaci centralne banke.\n- Učešće devizne štednje u američkim dolarima iznosi 4,7 odsto, odnosno 520 miliona dolara. U švajcarskim francima je 3,5 odsto (398,6 miliona franaka), dok se ostatak od 1,1 odsto odnosi na ostale strane valute - navode u NBS.\nŠto se tiče ročne strukture štednje, prema poslednjim operativnim podacima centralne banke, oko tri četvrtine dinarske štednje čini - oročena štednja, pri čemu je veći deo štednje oročen na period do godinu dana (60 odsto dinarske štednje).\nValutna struktura devizne štednje se tokom prethodnih godina nije promenila u velikoj meri.\n- U strukturi devizne štednje, učešće evra u ukupnoj deviznoj štednji smanjeno je od kraja 2013. godine sa 93,4 odsto, na 90,7 odsto - ističu u NBS. - Sa druge strane, učešće američkog dolara se u istom periodu povećalo (sa 3,1 na 4,7 odsto), kao i učešće švajcarskog franka (sa 2,8 na 3,5 odsto).\nPored toga, primetno je da već duži period dinarska štednja beleži brži rast u poređenju sa deviznom štednjom, što utiče na postepeni porast njenog učešća u ukupnoj štednji.\n- Prema konačnim podacima, od kraja 2012. do kraja septembra 2018, dinarska štednja povećana je za više od tri puta, dok je devizna štednja povećana za oko 19 odsto - ukazuju u NBS. - Shodno tome, učešće dinarske štednje u ukupnoj štednji u tom periodu povećano je sa 1,9 odsto na oko pet procenata.\nRelativno dinamičan rast dinarske štednje beleži se i u 2018. godini - prema poslednjim raspoloživim podacima - dinarska štednja je od početka godine povećana za 16 odsto, a devizna za pet odsto.\nPOVERENjE U NAŠE FINANSIJE\nRast dinarske štednje je posebno bio izražen u novembru, o čemu, prema navodima NBS, svedoči podatak da je povećanje dinarske štednje tokom prvih 16 dana novembra 2018. (840 miliona dinara) četiri puta veće u poređenju sa rastom tokom čitavog novembra prošle godine (kada je povećana za 208 miliona dinara).\n- Rast štednje ukazuje na poverenje građana u domaći finansijski sistem i njegovu stabilnost, a brži tempo rasta dinarske u odnosu na deviznu govori o sve većem poverenju građana u monetarnu politiku NBS, kao i o povećanom kredibilitetu domaće valute, tokom poslednjih šest godina - ističu u NBS.\nnovac nbs štednja u evrima dinarska štednja


Počela izgradnja graničnog prelaza u Bratuncu - infoBirač\nUvođenjem izvođača u radove, prije dva dana je ozvaničen početak izgradnje graničnog prelaza na lokaciji novoizgrađenog mosta na Drini „Bratoljub“, koji povezuje opštine Bratunac u Republici Srpskoj i Ljuboviju u Srbiji. Vrijednost ovog projekta je oko 14,5 miliona maraka, a rok za završetak radova je 350 dana.\n– Ovo je projekat od istorijskog značaja za Bratunac i susjedne opštine u Srpskoj, kao i Ljuboviju i susjedne opštine u Srbiji. Most „Bratoljub“ biće jedna od najvažnijih komunikacija, jer se radi o međunarodnom graničnom prelazu prve kategorije – rekao je načelnik bratunačke opštine Nedeljko Mlađenović, koji je sa direktorom firme „Enikon-Gradnja“ Miroslavom Lazarevićem ozvaničio početak radova na izgradnji graničnog prelaza.\n– Nadamo se da će se to kompletirati i da će doprinijeti razvoju ne samo Bratunca, nego cijele regije. Investitori su zainteresovani za izgradnju privrednih objekata na području naše opštine – rekao je Mlađenović.\n– Nedavno smo posjetili Pirot u Srbiji, gdje se nalazi najbolja bescarinska zona u Evropi. Prošle godine imala je promet oko milijardu evra – naveo je Mlađenović i dodao da je u planu bratimljenje sa tom srpskom opštinom, čije rukovodstvo želi da pomogne Bratuncu da realizuje ideju bescarinske zone na svom području.\nDirektor firme „Enikon-Gradnja“ Miroslav Lazarević najavio je da će radovi na izgradnji graničnog prelaza biti završeni do proljeća naredne godine.\n– Čitav kompleks se nalazi na površini 30.000 metara kvadratnih i imaće objekte za smještaj carinskih i policijskih službi BiH i Srbije, inspekcijske organe i sve ostale propratne sadržaje – rekao je Lazarević.\nMinistar Šeranić: U Srpskoj 11 novih lica zaraženih korona virusom


Boris Nemcov dobio trg u Vašingtonu; Rusija: Amoralno to što radi Amerika - 28.01.2018, Sputnik Srbija\nGradski savet Vašingtona usvojio je zakon o promeni imena trga nedaleko od ruske ambasade u čast ubijenog ruskog političara Borisa Nemcova. Ruski Savet... 28.01.2018, Sputnik Srbija\n20 Jun 2016, 14:40\nTokom sednice koja je održana 9. januara članovi Saveta su naglasili da je ovo „simbolično priznanje u sećanje na Borisa Nemcova“. Oni su takođe naglasili da ovaj „simbolizuje privrženost Vašingtona demokratiji“.\nZamenik šefa međunarodnog komiteta Saveta Federacije Vladimir Džabarov izjavio je da je pokušaj američkih vlasti da ruske vlasti predstavi kao protivnike Borisa Nemcova amoralan i da neće naići na podršku u Rusiji.\n„Treba mirno prihvatiti ovu odluku vlasti Vašingtona. To je njihova unutrašnja stvar, oni mogu da nazovu ulicu kako hoće, iako je jasno da se računa na to da će ova odluka izazvati rezignaciju u Moskvi ili da može da je izazove“, naveo je Džabarov.\nPo njegovom mišljenju, Vašingon računa na neke recipročne mere Rusije.\n„Mislim da od toga nema ništa. Boris Nemcov je bio aktivan političar ′90-ih godina koji se zatim u ocenama događaja u Rusiji razišao sa zvaničnim vlastima. Međutim, to je njegovo pravo“, rekao je senator.\nPrema njegovim rečima, stav se može prihvatiti ili ne, ali se mora poštovati.\n„Ipak, on nikad nije bio neprijatelj naše zemlje, i pokušaji da se sadašnje ruske vlasti predstave kao protivnici Borisa Nemcova su potpuno amoralni“, uveren je Džabarov.\nBoris Nemcov je ubijen 28. februara 2015. godine u blizini Kremlja. Na političara je ispaljeno nekoliko metaka i on je na mestu ostao mrtav.


Superračunari petaflop klase sadrže štedljive NVIDIA Tesla procesore\nSuperračunari petaflop klase sadrže štedljive NVIDIA Tesla procesore – Personal magazin\nObjavljena je “Green500” lista računara koji najviše štede energiju, otkrivajući da jedine petaflop sisteme u privih 10 pokreću NVIDIA Tesla procesori. Od tih grafičkih petaflop sistema, Tsubame 2.0 iz Tokijskog Instituta…\nObjavljena je “Green500” lista računara koji najviše štede energiju, otkrivajući da jedine petaflop sisteme u privih 10 pokreću NVIDIA Tesla procesori.\nOd tih grafičkih petaflop sistema, Tsubame 2.0 iz Tokijskog Instituta za Tehnologiju (Tokyo Tech) je rangiran na drugom mestu; Tianhe-1A, najbrži svetski superkompjuter iz Nacionalnog Superkompjuter Centra iz Tianjin, je rangiran na desetom mestu.\n“Uspon superkompjutera baziranih na grafičkim procesorima, na Green500 listi, povećava vrednost takvog heterogenog sistema, napravljenog kako od konvencionalnih tako i grafičkih procesora, i donosi najbolje performanse i dosad neviđenu uštedu energije,” izjavio je Vu Čun Feng, osnivač Green500 organizacije i professor Kompjuterskih nauka na univerzitetu Virginia Tech.\nGrafički procesori su brzo postali pokretačka tehnologija iza najboljih svetskih superkompjutera. Oni se sastoje iz stotina paralelnih procesorskih jezgara sposobnih da podele velike računarske zadatke i da ih procesuira u isto vreme. To značajno povećava ukupnu efikasnost sistema, merenu u performansama po vatu. “Top500” superkompjutera baziranih na heterogenoj arhitekturi su, u proseku, skoro tri puta efikasniji u uštedi energije nego ne-heterogeni sistemi.\nDva druga sistema bazirana na grafičkim procesorima su ušli u Top 10, a sistemi bazirani na Tesla grafičkim procesorima instalirani u CSIRO u Australiji i Nacionalnom Superkompjuter Centru u Shenzen-u su takođe rangirani kao jedanaesti i dvanaesti na listi.\nSuperračunari petaflop klase sadrže štedljive NVIDIA Tesla procesore was last modified: November 22nd, 2010 by Redakcija\nGreen500NVIDIA TeslaNVIDIA Tesla procesoripetaflop klasasuperračunari


POČELI RADOVI Za rehabilitaciju puta Drinjača – Vlasenica 9,5 miliona KM @ InfoBijeljina \nPOČELI RADOVI Za rehabilitaciju puta Drinjača – Vlasenica 9,5 miliona KM\nVršilac dužnosti direktora preduzeća “Putevi Republike Srpske” Nenad Nešić zvanično je danas uveo preduzeće “Zvornikputevi” u radove na rehabilitaciji magistralnog puta Drinjača – Milići – Vlasenica, što je posao od 9,5 miliona KM.\nNešić je izjavio da je riječ o rehabilitaciji magistralnog puta M-19, konkretno dionice Drinjača – Milići – Vlasenica u dužini od 31.758 metara.\nIstičući da je rok završetak posla 24 mjeseca, Nešić je rekao da će dinamiku radova određivati uslovi rada, odnosno vremenske prilike, kao i mogućnost samog izvođača preduzeća “Zvornikputevi”.\n– Ovo je dio projekta rehabilitacije magistralnog puta od Zvornika do Istočnog Sarajeva – rekao je Nešić i naglasio da će radovi, vjerovatno, biti nastavljeni u narednoj godini od Vlasenice preko Han Pijeska do Podromanije.\nOn je napomenio da je planirano da se uvrsti i izgradnja treće usponske trake, i to od Milića, preko Romanije do raskršća Istočno Sarajevo – Pale – Jahorina.\n– Završetkom ovih radova, istok Republike Srpske dobio bi revitalizovanu putnu mrežu, čime bi saobraćaj bio bezbjedniji i brži – naglasio je Nešić.\nDirektor preduzeća “Zvornikputevi” Jelenko Vasić rekao je da je angažovan dio mehanizacije ovog preduzeća na rehabilitaciji magistranog puta od Drinjače do Vlasenice.\n– “Zvornikputevi” su kadrovski i tehnički osposobljeni za ove radove, čiji je rok izgradnje 24 mjeseca – rekao je Vasić i izrazio očekivanja da će radovi, predviđeni ovim projektom, biti završeni i prije roka.\nOd početka pandemije 56 lica je zaraženo u Modriči, pet je izgubilo bitku sa pan ...\nDvije nove žrtve korona virusa u Srpskoj\nJaki udari vjetra i obilne padavine prijete pojedinim dijelovima BiH\nZa podsticaje za regresirano dizel gorivo 7,37 miliona KM\nNova uredba: Pomoć za privrednike koji su imali pad prihoda ili su djelimično prestali sa radom


Poslanici iz RS-a neodlučni: Može li biti izglasana smjena Jusića na Parlamentu? - mojusk.ba\nPoslanici iz RS-a neodlučni: Može li biti izglasana smjena Jusića na Parlamentu?\nPredsjednik Saveza za bolju budućnost (SBB) Fahrudin Radončić predsjedavajućem Vijeća ministara BiH uputio je zahtjev za smjenu zamjenika ministrice odbrane BiH Seada Jusića, piše Patria.\nOvaj prijedlog doći će pred oba doma Parlamentrane skupštine BiH, jer razrješenje s funkcije izglasava i Predstavnički i Dom naroda, dok imenovanje potvrđuju samo poslanici u Predstavničkom domu PSBiH.\nVeć se u Parlamentu glasno govori o tome kako problemi tek počinju, jer poslanici iz Republike Srpske su neodlučni, ali i po njih teškoj situaciji, jer iz SNSD-a su jasno poručili da neće glasati za smjenu Jusića, a iz Saveza za promjene još ne žele dati svoj stav. Ukoliko i Savez za promjene bude protiv neće biti entitetske većine za smjenu Jusića.\nKako su naveli iz SBB-a Jusić je pogriješio što je potpisivao nešto dok je ministrica praktično tu, što nije poštovao odluke Ustavnog suda i da se morao oko svojih političkih odluka konsultovati s bošnjačkim članom Predsjedništva BiH Bakirom Izetbegovićem ili sa predsjednikom stranke Fahrudinom Radončićem.\nSaga oko učešća Oružanih snaga BiH, odnosno Trećeg pješadijskog Republika Srpska puka na proslavi neustavnog Dana RS se nastavlja. Prva sjednica PD PSBiH zakazana je za 18. januar, kada bi se ovaj prijedlog mogao naći na dnevnom redu.\nPodsjećamo, zamjenik ministra odbrane u Vijeću ministara BiH Sead Jusić potpisao je zahtjev predsjedavajućeg Predsjedništva BiH Mladena Ivanića za angažovanje Počasne jedinice Oružanih snaga BiH 8. i 9. januara u Banjaluci povodom proslave neustavnog Dana RS, što je i povod za njegovu smjenu.\nGrad Bihać kroz projekt „Pokreni svoj posao u Bihaću „podržao šest biznis planova


► Odloženi predsednički izbori u Poljskoj\nKačinjski, lider stranke Pravo i pravda, i predsednik male stranke u vladajućoj konzervativnoj koaliciji Jaroslav Govin nazvali su njihovu odluku "rešenjem koje će Poljacima garantovati priliku da učestvuju na demokratskim izborima".\nPredsednički izbori su pre više meseci zakazani za 10. maj, ali su pandemija koronavirusa i zbog nje uvedena zabrana kretanja poremetili pripreme za njihovo održavanje.\nDogovor o alternativnom rešenju nije postignut usled oštrih sukoba vlasti i njenih protivnika koji su tražili odlaganje izbora zbog opasnosti od širenja zaraze koronavirusom.\nStranka Kačinjskog je želela da izbori budu održani 10. maja, ali glasanjem putem pošte. Međutim, mnogi u Poljskoj su izrazili zabrinutost da izbori možda ne bi bili pošteni zbog takvog glasanja.\nNeslaganje Kačinjskog i Govina pretilo je izbijanju veće političke krize, a njihov dogovor nagoveštava da je ona za sada izbegnuta.\nPredsednik Poljske Andžej Duda najavio je da će se na izborima boriti za drugi mandat.


Niška televizija » Zoran Stojković predložen za predsednika Skupštine opštine Crveni krst (VIDEO)\nObjavljeno 19.02.2015. 15:09\nZa novog predsednika skupštine opštine Crveni krst predložen je Zoran Stojković, dosadašnji zamenik predsednika ove opštine a definitivna odluka biće donesena na sutrašnjoj skupštini. Pored predloga za izbor visokih funkcionera u Crvenom krstu, na današnjoj sednici odlučeno je i da će prioritet biti rešavanja problema u Pribojskoj ulici.\nOpština Crveni krst već duže vreme nema predsednika skupštine. Na 24. zasedanju za ovo mesto predložen je Zoran Stojković, dosadašnji zamenik predsednika ove opštine. S obzirom da od predloga do izbora treba da prođe 24 sata, definitivan izbor znaće se na sutrašnjoj skupštini.\nRešavanje problema Pribojske ulice još je prioritet ove opštine, kaže Milutinović. Ova ulica u naselju Branko Bjegović, koja je jedna od najdužih ulica u Nišu, već dugo čeka na asfaltiranje, a o sudbini ove ulice odlučiće se na sastanku u utorak.\nNa ovom skupštinskom zasedanju odbornici su utvrdili i prestanak mandata odborniku Darku Bulatoviću koji je podneo ostavku, kao i prestanak mandata Zoranu Stojkoviću na mesto zamenika predsednika ove opštine. Na njegovo mesto, za sada, niko neće biti postavljen.


SzS: Ministar policije falsifikovao fakultetsku diplomu\nOpozicioni blok Savez za Srbiju na konferenciji za štampu, Foto: video grab\nOpozicioni blok Savez za Srbiju podneo je krivične prijave protiv ministra unutrašnjih polova Nebojše Stefanovića zbog falsifikovanja diplome, a protiv dekana i i članova komisije Fakulteta za poslovne studije "Megatrend" zbog donošenja Rešenja za nostrifikovanju te diplome.\nKako je saopšteno na današnjoj konferenciji za novinare, Stefanović je od Megatrend univerziteta zatražio nostrifikaciju diplome o završenom visokom obrazovanju na Megatrend International Expert Consortium Limited London koja je izdata 15. decembra 2004. godine.\nPredsedavajući Saveza za Srbiju Dragan Đilas je rekao da se ta ustanova u Engleskoj nikada nije bavila obrazovanjem, već da se radi o firmi koja je registrovana za 100 funti:\n"Ukoliko je gospodin Stefanović zaista završio školu u Engleskoj, očekujem da građanima Srbije pokaže svoju studentsku vizu i boravišnu u Britaniji od najmanje tri godine, koliko mora da traju osnovne studije. Ili na neki drugi način da dokaže gde je polagao ispite, koje ispite, ko ga je ispitivao i o čemu se tu radi. Naravno, npta od ovoga godpodin Stefanović ne može da dokaže, niti da potvrdi, iz prostoga razloga što škola koju je navodno završio ne postoji", naglasio je Đilas.\nLider Dveri Boško Obradović je ocenio da je početak ozdravljenja Srbije otkrivanje lažnih diploma koje moraju biti prošlost:\n"Danas je tačno petnaesti dan kako vladajući režim ćuti o ovoj ogromnoj aferi. Niti jedan jedini komentar, niti kontraargument nisu izneli za ovih 15 dana o ovom što smo dokazali da je apsolutna istina. I očekujemo kao Savez za Srbiju da već danas lažni doktor Nebojša Stefanović podnese ostavku", istakao je Obradović.\nIpak, danas se oglasio sam ministar Stefanović ocenom da su tvrdnje opozicije obične izmišljotine. On je rekao da se nije školovao u Londonu, već u Srbiji, "ovde su bili programi koje su po tadašnjim zakonima odobrile različite vlade, odgovorio je Stefanović.\nNijedna vlast od devedestih pa nadalje nije postavila to pitanje, a i Demokratska stranke je imala tu priliku, rekao je Stefanović i objasnio da su predavanja održavana u Sava centru, da je na njih išao veliki broj ljudi, i da je sve bilo uređeno zakonom.


Reciklažna ostrva ispred MAXI prodavnica\nKompanija Deleze Srbija zajedno sa operaterom za ambalažni otpad Sekopak, nastavlja širenje eko ostva i u Maxi prodavnice. Prva dva mini eko ostva su postavljena ispred prodavnica u Bulevaru Zorana Đinđića 44 i ulici Mirijevski venac 23. Kupci imaju mogućnost da svoj privatni razvrstani ambalažni...\nDečiji dani u Neltu\nKompanije Nelt i Sekopak organizovale su predstavu „Prljavo ili čisto - nije isto“ u okviru manifestacije "Dečiji dan" koju Nelt tradicionalno organizuje za decu zaposlenih. Cilj ove predstave je podizanje ekološke svesti kod najmlađih na zabavan, ali i edukativan način. Deca...\nU organizaciji Sekopaka i kompanije Delez Srbija, koja je vlasnik maloprodajnog lanca Tempo svakog vikenda u junu mesecu u beogradskom hipermarketu Tempo Ada i Tempo centrima u Nišu i Novom Sadu svim potrošačima koji su doneli ambalažni otpad dodeljeni su pokloni. U akciji potrošači...\nKompanije Nelt i Sekopak potpisale su ugovor o saradnji, čime je Sekopak postao Neltov operater za upravljanje ambalažnim otpadom. Cilj saradnje je efikasnije sortiranje i priprema ambalažnog otpada za dalju reciklažu, čime se ispunjavaju visoki kriterijumi očuvanja životne sredine. Sistemskim...\nU aprilu i maju ove godine održane su dve “Eko-olimpijade” Olimpijskog komiteta Srbije, koju podržavaju Coca-Cola, Sekopak i Ambasada SAD-a u Beogradu. Prva je održana 26.04.2016 u Vlasotincima, a druga 23.05.2016 u Kučevu. Cilj Eko–olimpijade je da osnovcima kroz sport i zabavu...


Vlada S. Makedonije utvrdila delegaciju za strateški dijalog sa SAD • RTK\nVlada Severne Makedonije usvojila je danas Informaciju o početku strateškog dijaloga sa Sjedinjenim Američkim Državama, 2. juna u Vašingtonu.\nKako je saopšteno, za koordinatora procesa strateškog dijaloga Severne Makedonije i SAD imenovan je ministar spoljnih poslova Bujar Osmani, koji će predvoditi vladinu delegaciju.\nU delegaciji Vlade Severne Makedonije sa Osmanijem će biti ministarka odbrane Slavjanka Petrovska, ministar ekonomije Krešnik Bekteši i ministarka kulture Bisera Kostadinovska Stojčevska.\nIstiče se da strateški dijalog podiže odnose sa SAD na viši nivo i da je posebno važan u kontekstu aktuelnih bezbednosnih pretnji. Severna Makedonija je prva zemlja Zapadnog Balkana koja je započela ovaj proces.\nStrateški dijalog sa SAD obuhvata teme bilateralnih odnosa za saradnju u privredi, trgovini, obrazovanju, saobraćaju, energetici, oblastima klimatskih promena, demokratskog razvoja, borbe protiv korupcije, vladavine prava, kao i bezbednosnih segmenata saradnje, od migracija, borbe protiv terorizma, pa sve do borbe protiv organizovanog i međunarodnog kriminala.\n„Taj dijalog obuhvata i aktuelnu bezbednosnu situaciju, saradnju dve zemlje kao partnera u NATO, aspiracije Severne Makedonije za članstvo u EU, predstojeće predsedavanje zemlje OEBS-om, naša zalaganja u okviru Samita za demokratiju predsednika (SAD Džoa) Bajdena i druge teme od interesa“, navodi se u saopštenju vlade Dimitra Kovačevskog.


NOVINA: Fakture važe i bez potpisa i pečata | EpicentarPress\nFakture odlaze u istoriju\nNOVINA: Fakture važe i bez potpisa i pečata\nDatum: 15.12.2017. 15:52\n- Elektronska faktura je validna u elektronskom obliku, bez potpisa i pečata, ne mora da se štampa i ne mora da se šalje poštom. A, računi koji su izvorno nastali u papirnom obliku, ne moraju da sadrže pečat i potpis direktora - stoji u Objašnjenju u vezi sa izdavanjem i knjiženjem računa (faktura) u papirnom i elektronskom obliku bez upotrebe pečata i potpisa. Ovaj dokument potpisali su u sredu ministar finansija Dušan Vujović i ministar trgovine, turizma i telekomunikacija Rasim Ljajić.\n- Primenom ovog propisa, eliminišu se veliki nepotrebni troškovi i olakšava poslovanje - istakla je predsednica Vlade Srbije Ana Brnabić.\n- Ušteda novca, papira i vremena, znači brže, efikasnije i racionalnije poslovanje, u skladu sa savremenim standardima.


DIREKTORKA TURISTIČKE AGENCIJE SRBIJE POTVRDILA: Srbija postaje deo Mišlenovog turističkog vodiča | Novosti.RS\nTime je potvrđena informacija "Novosti" da to najprestižnije kulinarsko priznanje stiže u Srbiju.\n- Srbija je od danas postala deo Mišlenove porodice - rekla je Labović na konferenciji za novinare, kojoj prisustvuje i ministar trgovine, turizma i telekomunikacija Rasim Ljajić.\nIstakla je da je to globalno najprestižniji gastronomski vodič koji postavlja standarde u gastronomiji i da je prisutan u svega 33 zemlje u svetu.\n- To potvrđuje da možmeo da pariramo svetskom kvalitetu kada je gastromska ponuda u pitanju - naglasila je Labović.\nSrbija Turizam Mišelinova zvezdica Marija Labović


Kako piše na zvaničnom sajtu UEFA kvalifikacioni meč između Srbije i Albanije biće odložen do daljnjeg i njegov ishod u prvom redu će zavisiti od izveštaja Harija Bina, Holanđanina koji je bio glavni delegat meča... Više >>>\nFudbalska utakmica između reprezentacija Srbije i Albanije, u kvalifikacijama za prvenstvo Evrope, odložena je do daljnjeg, posle krajnje bizarnog prekida koji je usledio pred kraj prvog poluvremena. Reč je o provokaciji na koju su nažalost naseli gledaoci u Humskoj... Više >>>\nSrbija je na startu kvalifikacija proteklog vikenda dosta sretno došla do boda na gostovanju u Jerevanu reprezentaciji Jermenije (1:1). Primetne su bile slabosti u igri "Orlova", a selektor Dik Advokat je u razgovoru za "Večernje novosti" tim povodom izjavio sledeće... Više >>>\nNakon što je ove sezone postigao devet golova na sedam premijerligaških mečeva, očekivalo se da sinoć protiv nejakog Luksemburga Dijego Košta postigne svoj prvenac u dresu "crvene furije". To se dogodilo, ali je napadač Čelsija takođe zabeležio i jedan veliki promašaj. Više >>>\nReprezentacije Engleske i Slovačke nakon tri kola kvalifikacija u svojim grupama imaju maksimalan učinak od tri pobede. Slovenija je uz asistenciju Zvezdinog igrača Nejca Pečnika slavila protiv Litvanije (0:2), dok su Makedonci i Crnogorci zabeležili poraze... Više >>>


Lončar u Frankfurtu potpisao Memorandum o razumevanju sa "Meserom" i "Dregerom" - Biznis Telegraf.rs\n21/04/21 | 13:48\nMinistar zdravlja je istakao da se najveći proizvodni pogon za Zapadni Balkan kompanije "Messer" za proizvodnju kiseonika nalazi u Smederevu\nMinistar zdravlja Zlatibor Lončar potpisao je danas u Frankfurtu Memorandum o razumevanju sa kompanijama "Messer Tehnogas" i "Draeger Technik", koji ima za cilj bolju pripremu nacionalnog zdravstvenog sistema Srbije za vanredne situacije i izazove poput epidemije, rata, prirodnih katastrofa.\nMemorandum su u centrali "Messer Tehnogas"-a, nakon održanih prezentacija te dve kompanije za srpsku delegaciju i sastanka ministra Lončara sa čelnicima dve kompanije, potpisali u ime Ministarstva zdravlja Srbije ministar Zlatibor Lončar, u ime "Messer Tehnogas" Štefan Meser, a u ime "Draeger Technik"-a, Štefan Dreger.\nIstakao je da se najveći proizvodni pogon za Zapadni Balkan kompanije "Messer" za proizvodnju kiseonika nalazi u Smederevu, u Srbiji, što znači da se tu ne proizvodi gas i ono što je neophodno samo za našu zemlju, već za ceo region. "I zahvaljujući tome uspevali smo da dnevno isporučimo kiseonika za jedan dan više nego što isporučimo mesecima u običnim uslovima", kazao je Lončar.\nKada je reč o kompaniji "Dreger", Lončar kaže da su oni u Srbiji bili angažovani 24 časa, te da je naš zdravstveni sistem uspeo da pomogne brojnim pacijentima upravo zahvaljujući njihovom angažovanju. "Preko 50 kilometara cevi za sprovođenje kiseonika napravljano je za tri meseca, a uobičajeno je da se toliko napravi za četiri godine", istakao je Lončar i dodao da su to samo neki podaci koji će moći da približe kakva se borba vodila, kakva je saradnja bila i istakao da to nije nešto čime se zadovoljavaju.\n- Osnovni razlog naše saradnje je da zajedničkim naporima izađemo iz pandemije, ne znamo kada će to biti, ali smo se dogovrili da radimo kao i do sada, čak i više, i da dođemo do stadijuma da kažemo da smo pandemiju stavili pod kontrolu - kazao je ministar. Takođe, prema njegovim rečima, razlog za saradnju je da se ujedno spreme za narednih 10 godina i za svako buduće moguće iznenađenje.\n- Da imamo međusobne odnose koji neće zavisiti od neke treće strane ili bilo čega drugog - kazao je Lončar i dodao da smatra svojom obavezom da budućem Ministarstvu zdravlja i ministru ostavi takav odnos sa te dve kompanije da mogu da im se obrate i da im zatraže pomoć za sve što je potrebno zdravstvenom sistemu Srbije i pacijentima u našoj zemlji. Ministar je naveo i da ga raduje što je danas video nešto što nije znao da su ovde uradili i u tom smislu naveo nove antigenske testove, za koje kaže da će biti jedni od najboljih, ali i inovacije posebno namenjene deci i za terapiju bola.\nMinistarstvo zdravlja i "Messer" potpisanim Memorandumom postigli su zajedničko razumevanje da će ta kompanija, u eventualnom vanrednom stanju, uložiti sve napore kako bi prioritet dala važećim obavezujućim ugovorima o snabdevanju sa srpskim zdravstvenim ustanovama, ali ne ograničeno samo na bolnice.\nSa "Draeger Technik", postignuto je razumevanje da ta kompanija u vanrednom stanju uloži sve napore kako bi visoki prioritet bio dat isporuci opreme u Srbiju koju zahteva Ministarstvo zdravlja, bilo isporukom nove opreme ili rezervnih delova za postojeću. Takođe, dogovoreno je i da će lokalni tim kompanije biti potpuno posvećen davanju najvećeg prioriteta održavanju, zameni i popravci uređaja i sistema u zdravstvenom sistemu, kako bi omogućio njegov puni rad.\nZahtev za Memorandumom poslalo je Ministarstvo zdravlja, a kako je navedeno u zahtevu, tokom pandemije virusa korona, Srbija je sa te dve komapnije nastavila i poboljšala odličnu saradnju ostvarujući ključni zajednički cilj spašavanja života brojnih pacijenata obolelih od kovida-19.\nKompanija "Draeger Technik" je osnovana 1889. u Nemačkoj, a posle prvog patenta - reducir ventila za točenje piva, bavi se opremom koja ima veze sa disanjem, kako u medicini, tako i u oblasti zaštite, kao što je ronilačka oprema ili oprema za spasilačke ekipe u rudnicima. Kompanija ima preko 15.000 zaposlenih, a svoje kćerke firme u preko 50 zemalja, dok proizvodne pogone ima u Nemačkoj, Velikoj Britaniji, Češkoj, Čileu, Francuskoj, Indiji, Južnoj Africi, Kini, Švedskoj i USA.\n"Draeger Technik" je prisutan više od 67 godina u Srbiji, a trenutno je regionalno predstavništvo za Srbiju, Crnu Goru, Severnu Makedoniju i Bosnu i Hercegovinu.\n"Messer Tehnogas" je deo "Messer Group", jedne od vodećih svetskih kompanija za proizvodnju i distribuciju industrijskih, lekovitih i specijalnih gasova i prateće opreme.\n"Messer Tehnogas" ima više od 70 distributivnih centara širom naše zemlje, sopstveni inženjerski, instalacioni tim i tim za tehničku službu, kao i preko 50 cisterni i kamiona, a tokom pandemije virusa korona u Srbiji je imao presudnu ulogu u kontinuiranom snabdevanju znatno povećanih količina medicinskih sistema za dovod kiseonika i gasa kako bi se spasili životi nebrojenih kovid pacijenata.\nDr Kon: "Vakcinacija je trenutno jedina mera koja direktno utiče na pad broja zaraženih"


Austrija: Protest protiv Norberta Hofera, kandidata desnice | Autonomija\nAustrija: Protest protiv Norberta Hofera, kandidata desnice\nU brojnim govorima ukazano je da se ne sme dozvoliti fašistima dolazak na vlast, i nikako ulepšavati FPO, već da se radi o nacističkoj stranci\nLevičarski aktivisti organizovali su danas u Beču demonstracije protiv kandidata desnice Norbeta Hofera, jednog od dvojice kandidata na predsedničkim izborima – koji će sutra biti održani u Austriji.\nPod nazivom „Fak Hofer“ protest bi trebalo, kako navode organizatori, da spreči da kandidat Slobodarske partije Austrije (FPO) Norbert Hofer postane predsednik.\n„Nemački nacionalista kao predsednik predstavljalo bi izvrgavanje ruglu žrtava koncentracionih logora“, poručuju organizatori.\nIspred sedišta FPO, u završnim govorima, najavljeno je da će, ako Hofer pobedi na izborima, u nedelju uveče, ponovo protestovati.\nU brojnim govorima ukazano je da se ne sme dozvoliti fašistima dolazak na vlast, i nikako ulepšavati FPO, već da se radi o nacističkoj stranci.\nProtest je protekao mirno, a samo se jedan demonstrant, koji je pokrio svoje lice, nakratko sukobio sa policijom, koja je tražila da skine šal sa lica.\nTim oko protivkandidata Hofera, Aleksandera van der Belena, distancirao se od ovih demonstracija, poručivši da su kontraproduktivne.\nOrganizatori protesta kritikovali su to ponašanje, ističući da se ne sme ustuknuti pred fašizmom.


Osam znakova po kojima ćete znati da je vaša beba zdrava i srećna *\nPostavio Sonja Milekic\t On feb 6, 2017 0\nBebac posmatra okruženje i počinje da uči. Prve nedelje nakon rođenja deteta označenesu dojenjem (svaka 2-3 sata) i spavanjem (oko 16 sati isprekidanog sna). Nakon toga sledi mirniji period. S vremenom se bebini očni mišići razvijaju, pa sada već može da istražuje okolinu pogledom. Sa otprilike mesec dana novorođenče će kratak period provesti u učenju i istraživanju, a vi ćete na osnovu toga znati da se njegov mentalni razvoj odvija ”po planu i programu”.\nDA SE ISTOPITE 🙂 50 razloga zašto volimo bebe\nSVE OVO TREBA DA ZNATE : Najpoznatiji refleksi novorođenčadi


Danas ističe rok sporazuma trojice lidera, dogovora nema\nTanjug 5. septembra 2019. 09:51\nBANJALUKA – Danas ističe rok za ispunjenje zadataka iz sporazuma koji su potpisali lideri SNSD-a, HDZ-a i SDA o formiranju vlasti na državnom nivou, a dogovora nema i izvesno je da ga neće ni biti, prenela je RTRS.\nDogovora neće biti, jer je, kako se navodi, političko Sarajevo uslovilo Srpsku još jednim korakom ka članstvu u NATO.\nNa optužbe aktuelnog predsedavajućeg Predsedništva BiH, Željka Komšića, da srpski član tog tela, Milorad Dodik, blokira dogovor zbog Rusije, uzvratila je predsednica RS Željka Cvijanović.\nCvijanović je, naime, poručila da zbog vlasti u Sarajevu, Republika Srpska neće žrtvovati svoje političke stavove, volju naroda i Rezoluciju Narodne skupštine.\nIstakla je da se neformiranjem vlasti urušava dodatno poverenje u BiH.\n„Pitajte građane Republike Srpske i isto tako će vam reći. Znači, neko manipuliše, neko se igra izbornom voljom građana. Igraju se rezultatima izbora, ali i ustavnom pozicijom Republike Srpske, a na to niko nema pravo“, istakla je Cvijanović za RTRS.\nPoručila je da je jasna većina na nivou BiH i da ne postoje druge većine, kako to opozicija u Srpskoj govori.\nPotpisivanjem sporazuma lideri SDA, Bakir Izetbegović, SNSD, Milorad Dodik, i HDZ BiH, Dragan Čović, su se u prisustvu šefa Delegacije EU u BiH Larsa Gunara Vigemarka, obavezali da će formirati novi saziv Saveta ministara u roku od mesec dana, ali se to nije dogodilo.\nOpšti izbori u BiH održani su pre gotovo godinu dana, a Savet ministara, na čijem čelu bi trebalo da bude predstavnik SNSD, još nije formiran.\nTakođe, nisu formirane ni vlade na nivou Federacije BiH i još neki nivoi vlasti u kantonima.\nGlavna prepreka za dogovor je navodno odbijanje Dodika da prihvati Godišnji nacionali plan (ANP), koji Republika Srpska vidi kao još jedan korak ka članstvu BiH NATO Alijansi.\nIzbor kandidata SNSD za predsedavajućeg Saveta ministara Zorana Tegeltije, koji je prošao sve bezbednosne provere, slanjem ANP-a u Brisel je beskompromisno uslovila Izetbegovićeva SDA, a podržao ih je i hrvatski član Predsedništva Komšić, koji je, inače, u to telo izabran glasovima Bošnjaka.\nSada su sve oči uprte u Dodika i Republiku Srpsku s obzirom na to da je on najavio da će, ako Tegeltija ne bude imenovan za predsedavajućeg Saveta ministara, odnosno ako do dogovora lidera ne dođe, predložiliti NSRS odlučivanje o povlačenju saglasnosti za formiranje državnih institucija.\nČović smatra da je mesec dana „prokockano“, a potpis koji su, kaže, stavili je bio toliko snažan da je bilo za očekivati da se dogodi formiranje vlasti, preneo je portal Dnevnik.\nVigemark, koji je svojim prisustvom podržao sporazum trojice lidera, pak, predložio da se razmotri mogućnost održavanja novih izbora u BiH.


U domaćem službeničkom pravu rukovodilac otkazuje radni odnos državnom službeniku ako odbije raspoređivanje ili premeštaj za koji nije potrebna saglasnost državnog službenika ili ako neopravdano ne stupi na radno mesto na koje je raspoređen ili premesten. Isto tako , ako državni službenik na raspolaganju odbije privremeno postavljanje u državnom organu koje odgovara njegovoj stručnoj spremi i radnom stažu, smatra se da je otkazao službu. U domaćem pravu, jedan od roditelja sa detetom do 3 godine života može da radi noću ili prekovremeno samo uz svoju pisanu saglasnost.\nDakle, možete da se žalite na premeštaj ,ako ne postoje uslovi za premeštaj (delatnost poslodavca je takva da se rad obavlja u mestima van sedišta poslodavnca,ako je udaljenost od mesta manja od 50km a organizovan je redovni prevoz i naknada troškova prevoza). Što se tiče dece, vaša supruga bi to trebala da reguliše sa svojim poslodavcem ako ne može da postigne,a vi ne radite prekovremeno,a zakon dozvoljava da jedan roditelj radi prekovremeno.


Savetovanje za imigraciju u Rumuniji - Societate de consultanta in afaceri si consultanta juridica Timisoara | Dumitrescu & Asociatii\nSavetovanje za imigraciju u Rumuniji(nov. 15, 2021)\nSa multikulturalnom perspektivom i praktičnim pristupom, Dumitrescu & Asociatii je vaš strateški partner u upravljanju procedurama emigracije u Rumuniji. Bilo da ste pojedinac, korporacija ili kompanija na početku puta, moći ćete da iskoristite naše personalizovane usluge kako biste zadovoljili vaše potrebe za osobljem migranata.\nEkonomski razvoj u poslednjoj deceniji, kao i evropske integracije, duboko su transformisali rumunsko društvo. Rumunija je odjednom postala područje sa značajnim odlivom stanovništva iz istočne Evrope i Balkana u zapadnu Evropu, kao izvor i destinacija za strane radnike.\nDumitrescu & Asociatii nudi profesionalne usluge u oblasti procedura za dobijanje dokumenata za boravak i rad u Rumuniji, kao i dokumenata o državljanstvu za građane koji rade i žive u Rumuniji. Naša multikulturalna perspektiva i naša lokacija u trograničnom području, kako prema Balkanu tako i prema Centralnoj Evropi, nude nam jedinstven pogled na evropske političke, ekonomske i migracione trendove. U kombinaciji sa našim visoko kvalifikovanim profesionalnim resursima, naš inovativni pristup imigraciji u Rumuniji nudi kompanijama koje posluju ovde integrisano rešenje.\nPrivredne oblasti sa značajnim potrebama za radnom snagom su hoteli-restorani-kafići, građevinske i industrijske građevine, trgovina na malo i domaće usluge. Uopšteno govoreći, rumunska poslovna zajednica je pragmatična – shvatajući da su im potrebni strani državljani da bi nesmetano vodili svoje poslovanje. Međutim, pristup rumunske vlade nije uvek tako jednostavan. Kombinacija zakona i administrativnih procedura u pogledu prava na rad ili mogućnosti dobijanja državljanstva stvara značajne prepreke za kompanije koje dovode strane radnike. Pored toga, opcije vize i radne dozvole su izuzetno ograničene za ljude koji nemaju izuzetne kvalifikacije ili iskustvo.\nOvi izazovi znače da je pravno okruženje u vezi sa imigracijom u Rumuniji okruženje koje se menja u kome profesionalci Dumitrescu & Asociatii u potpunosti dokazuju svoju korisnost.\nNaša kompanija shvata da kompanijama klijentima može biti potrebna međunarodna podrška u upravljanju potrebama imigracionih usluga. Da bismo obezbedili snažne i specijalizovane resurse kompanijama sa sedištem u našem regionu delovanja, razvili smo kompetentna i dokazana profesionalna partnerstva. Možete se sa sigurnošću obratiti našim stručnjacima u oblasti radnih dozvola ili procedura za dobijanje državljanstva.


Potvrda dok ne stigne zdravstvena kartica - Novi Sad\nPotvrda dok ne stigne zdravstvena kartica\n10:01:00 10.01.2017, Komentara: 0\nNovi Sad - Republički fond za zdravstveno osiguranje (RFZO) više ne izdaje i ne overava stare (papirne) zdravstvene knjižice, a osiguranici kojima su one overene mogu da ih koriste dok im ne stignu nove zdravstvene knjižice.\nOsiguranici koji su podneli zahtev za elektronsku karticu, a ona im još nije uručena, nakon isteka overe "stare" zdravstvene knjižice, ili u slučaju gubitka overene stare zdravstvene knjižice, zdravstvenu zaštitu ostvaruju na osnovu "Potvrde PZK" koju izdaje matična filijala Republičkog fonda.\nPotvrde i stare zdravstvene knjižice prestaju da važe uručenjem zdravstvene kartice. Zahtevi za zdravstvene kartice mogu se podneti na šalterima Republičkog fonda, putem portala e-Uprava i na šalterima JP "Pošta Srbije".\nPotvrda PZK ne izdaje se deci, trudnicama i porodiljama, koji sve do uručenja zdravstvene kartice mogu koristiti staru zdravstvenu knjižicu, bez obzira na to što nije overena. Potvrda se ne izdaje ni penzionerima, koji imaju trajno overenu staru zdravstvenu knjižicu, a koju mogu koristiti sve do uručenja zdravstvene kartice.


Amerikanka diplomirala u 84. godini | Boom93\nTo je planrala da uradi pre šest decenija, ali se udala i podigla petoro dece, a potom je radila kao sekretarica sve do 77. godine.\n“Kada sam otišla u penziju nisam imala šta da radim, a nije me zadovoljavalo igranje binga”, rekla je Fejn, koja je završila sociologiju, prenosi AP.\nKaže da je uživala u čitanju i pisanju radova i da je dosta toga već znala, ali je mnogo novog naučila.\nFejn je iskoristila državni program u Teksasu, koji svim starijim od 65 godina omogućava besplatno studiranje na javnim univerzitetima.\nProfesorka sociologije na Univerzitetu Teksas Kerol Lenam rekla je da je prisustvo Dženet Fejn činilo predavanja mnogo interesantinijim.\n“Bilo je veoma zanimljivo i meni i ostalim studentima, jer je ona živela i pamtila neka vremena o kojima smo govorili na časovima i uvek je imala komentare”, rekla je Lenam.\nPrema podacima Nacionalnog centra za statistiku, od oko 20 miliona studenata u Sjedinjenim Američkim Državama, oko 67.000 su stariji od 65 godina.\nFejn nakon udaje 18 godina nije radila, da bi podigla petoro dece, a potom je promenila više poslova, da bi poslednjih 20 godina radnog veka obavljala poslove sekretarice u Ortopedskoj bolnici u Dalasu.


Vreme 1152 - FK Crvena zvezda: Niski udarci u celo -->\nIako javno ispeglan, sukob dvojice vodećih ljudi u klubu pokazao je da projekat Aleksandra Vučića ima mnogo nedostataka i da čudni motivi pokreću one koji danas čuvaju "jednu od četiri srpske institucije"\nDa li je neko poverovao u iskrenost osmeha Nebojše Čovića i Dragana Džajića sa sednice UO FK Crvena zvezda u ponedeljak, 28. januara, na kojoj je došlo do pomirenja ove dvojice, a sve u interesu kluba koji zastupaju?\n"Zvezda je iznad nas", rekao je Džajić novinarima po završetku sednice koju su neki nazivali Zvezdinom Osmom sednicom. Ipak, sve glave su ostale na ramenima zasad, a koliko će to trajati, videćemo u narednih nekoliko meseci.\nTuča, svađa, razmena mišljenja, ili nešto četvrto što se dogodilo na stadionu u Ulici Ljutice Bogdana u prošlu sredu munjevito je postalo vest i trač meseca. Od trenutka kada su SMS-ovi krenuli da kruže do prve vesti na portalu Sportal prošlo je dvadesetak minuta.\n"Džajić udario Čovića i podneo ostavku", javljali su glasovi sa stadiona, od kojih je većina čini se izašla iz telefona sportskog direktora Zorana Stojadinovića. Za dvadesetak minuta smo imali "aferu" koja je dobro upoređena sa španskom serijom: braća koja se svađaju zbog novca, iskopavanje starih porodičnih trauma itd.\nKada su dolazili u Crvenu zvezdu pre dva meseca Džajić i Čović su izgledali kao ljudi dobre volje na istom poslu spašavanja onoga što je ostalo od nekada velikog kluba. Danas su dvojica rivala vođe dva tabora čiji će sukob ili do kraja raščistiti situaciju u Zvezdi ili je konačno ugasiti pred očima "milionske armije navijača".\nKao i kod većine sukoba u životu, a kod ove Zvezde je to tek očevidno, sukob je oko novca. Neko bi mogao da se upita kog novca kada su "dužni ko Grčka", ali i to je u ovoj priči kapital oko koga je trebalo da se pokaže ko je glavni u klubu.\nNa Nikoljdanskim izborima u decembru 2012. godine za predsednika je izabran po drugi put Dragan Džajić, koji je sa tog mesta otišao u jesen 2004, a formalno u proleće 2005. godine. Pre toga je vlast u klubu preuzela Radna grupa, "krizni štab" Aleksandra Vučića, koji je predvodio Nebojša Čović. Zbog svog angažovanja na "spasavanju" kluba Vučić se nedavno javno izvinio građanima Srbije u programu RTS-a kao da je unapred hteo da se ogradi od onoga što će da usledi.\nA usledilo je strateško nepoklapanje vizija Dragana Džajića i Nebojše Čovića, koji je u međuvremenu postavljen za potpredsednika kluba, koji zapravo ima ingerencije na polju konsolidovanja finansija ovog kluba. Džajić na mestu predsednika je greška, i to su svi mogli da znaju kada su ga zvali i nagovarali da se vrati: on je kao predsednik u prvom mandatu, od 1998. do 2004. godine, uspeo da zaduži klub za sumu koja danas izgleda nevažno, ali je ipak bila generator kasnijih povećanih dugova. I sam je više puta javno govorio da se on bavio timom, a manje time kako doći do novca i na koji se način novac troši. Otišao je ljut iz kluba jer se osećao izdanim od strane javnosti i navijača jer se žestoko bio sukobio sa trofejnim trenerom Slavoljubom Muslinom.\nKasnije, tek što se bio vratio na scenu, na mesto direktora selekcija FSS-a, tadašnji ministar unutrašnjih poslova Dragan Jočić organizuje njegovo javno hapšenje koje će se pretvoriti u šestomesečni pritvor na betonu tamnice Centralnog zatvora u Beogradu. Jočić je bio isprovociran saznanjem da je Džajićeva žena Branka, zaposlena u javnom tužilaštvu, dostavila javnosti informaciju da je on kao tinejdžer hapšen zbog obijanja trafika. Navodno, to je bio razlog čitavog skandala oko privođenja Džajića i njegovog tamnovanja u CZ-u.\nPostupak protiv Džajića se docnije rastegao i okončan je po formiranju Radne grupe za spasavanje Crvene zvezde kada je predsednik Srbije Tomislav Nikolić potpisao akt abolicije – koji se inače potpisuje za one koji su bili osuđeni. Uglavnom, Džajić se kao delimično rehabilitovan čovek vratio u klub sa pričom da želi da pomogne kako god je to moguće.\nMeđutim, nesporazumi su nastali iz neiskrenosti aktera ove tužne priče. Čović, koji je podigao vrednost brenda KK Crvena zvezda odličnim igrama tima u tekućoj sezoni, pojavljuje se kao neko ko zna kako da se uspešno nosi sa problemima u sportskim klubovima. On je "dokazani krizni menadžer" i čovek koji treba da reši probleme.\nAli, pokazuje se, Čović nije čovek koji u poslu deli odgovornost: zato je trebalo da on rukovodi klubom, a da Džajić bude neka vrsta simbola na čelu kluba, bez operativnih obaveza i izvršne moći. S druge strane, kada je opet seo na mesto broj jedan u klubu, Džajić je verovatno osetio onu moć koju nosi ta pozicija i razumeo da kao predsednik on ima da se pita za važne odluke: od reprogramiranja dugova do dovođenja igrača.\nTako smo iz proklamovanih najboljih namera Aleksandra Vučića dobili podeljenu upravu i samo se čekao trenutak kada će sve da eksplodira: prvo su se sukobili oko sastavljanja izveštaja o načinu na koji se klub zaduživao – koji je pokazao da je dug počeo da raste upravo sa Džajićem, kasnije su se sporili oko visine plata za predsednika i generalnog sekretara – Džajićevog šuraka Miodraga Zečevića – Džajić je navodno tražio platu od 5000 evra za sebe i 3000 za Zečevića, a Čović to nije dozvolio već je rekao da svi rade kao volonteri do juna, i na kraju je "tikva pukla" kada je Čoviću postalo jasno da Džajić preko Zečevića opstruira njegov rad i dogovore oko reprograma sa Borcem iz Čačka i platom za fudbalera Nikolu Petkovića.\nFormacijski i formalno, Džajić je u pravu: po Statutu kluba on je kao predsednik neko ko upravlja procesima u klubu, ali to u ovom slučaju nije važno: on je trebalo da bude "engleska kraljica" ili ikebana, a da ostale poslove vodi Čović. Doveden je u klub da bi ga se sačuvalo u statusu "legende" pod uslovom da se ne meša u svoj posao i da prema javnosti i navijačima posluži kao "zona ublažavanja udaraca", dok se iza Čović sa timom bori da odblokira račun i počne da vraća dugove. Pored toga Džajić je trebalo da shvati da ga neće pitati oko toga ko treba da bude trener, kog igrača dovesti, a kog prodati, da ga manje-više neće pitati ništa i da razume kako je Zvezda sada sirotinjski klub koji pokušava da preživi i da u tom smislu nikakvi nepotrebni troškovi neće biti tolerisani. Ovaj manevar Vučića i Čovića se već posle mesec dana pokazao kao neodrživ jer Džajić ne da da ga drže u saksiji i preko svojih veza i uticaja je pokušavao da marginalizuje uticaj sportskog direktora Zorana Stojadinovića i da dalje radi na dovođenju drugog trenera i pravljenju drugačijeg tima.\nIspalo je da Čović drži sve u svojim rukama, i on drži sve u svojim rukama – ali mu nije dozvoljeno da brzo donosi odluke, što ga je poprilično nerviralo.\nZbog toga je u prošlu sredu došlo do pokušaja pesničenja jer je obojici "pukao film", a možda je čitava stvar napravljena da bismo videli Džajića u svetlu u kome nismo nikada do sada. On je čovek drugog vremena, briljirao je kada je Zvezda bila istinski državni projekat i kada je bilo moguće u torbi nositi novac za kupovinu fudbalera. Rezultat koji je napravio i koji je neponovljiv pravdao je takvo ponašanje, ali se pokazuje da "novo vreme traži nove ljude" i da on teško može da zadrži gospodstvo "Zvezdinog dvora", a da to u potpunosti ne uništi klub. Džajić je dugo vremena, s punim pravom, uživao status polubožanstva u srpskom fudbalu, status koji ni hapšenja i tamničenja ni propadanje kluba nisu mogli da poremete. Sada se našao u situaciji "Kraljević Marko drugi put među Srbima" – ljudi ga se sećaju, ali im je jasno da on ne može da im plati račune.\nAko te račune može da plati Čović, koji ima druge interese zbog čega se prihvatio posla u klubu, onda će on i pobediti u ovom sukobu i ostalo je čini se da se Džajić još malko kompromituje u očima navijača jer će njihova naklonost odlučiti na kraju dana. Tako bar svi koji su u klubu misle, a tako misli i trener ovog novog Zvezdinog upravljačkog tima Aleksandar Vučić.\nDakle, legenda u ram, a dizgine Čoviću. Videćemo da li Džajić ima snage i umeća za igru u produžetku.\nOtkud Goran Vesić\nNekadašnji zaista bliski saradnik ubijenog premijera Srbije Zorana Đinđića poslednju je deceniju proveo u ilegali. Ovaj pravnik iz Kraljeva, iz oficirske kuće, jedan je od onih koji su uz Demokratsku stranku bili od prvih dana. Još kao dvadesetogodišnjak se učlanio, prošao sve "strukture" i "funkcije", a najduže se zadržao na raznim mestima u Upravi grada Beograda i na pozicijama savetnika u Košarkaškom klubu KK, a donedavno i u FK Crvena zvezda.\nPoslednjih je nedelja opet u centru pažnje jer se za njegovo ime vežu brojne kontroverze oko propasti FK Crvena zvezda: moglo bi se reći, kada bi čovek čitao različite forume i komentare na internetu, da je on doživljen kao apsolutni krivac za poslednje u nizu ruiniranje ovog kluba.\nOn se držao sve vreme po strani i tek se prošle nedelje oglasio intervjuom u "Danasu" i nastupom u debatnom programu TV Pink 2 "Teška reč".\nJavnost je imala priliku da vidi čoveka koji se uvek držao na distanci od javnosti, ali ga je pratila reputacija čoveka iz senke koji vuče mnoge konce.\nOn za sebe kaže da je konsultant i bolesno zaljubljen u Zvezdu. Da nema nikakva privredna društva, da je osnivač fonda Ekotopija. Radio je u poslednjih desetak godina kampanje u regionu (u Crnoj Gori, Sloveniji, Makedoniji) i bio glavni savetnik donedavnog predsednika FK Crvena zvezda Vladana Lukića.\nPripisuje mu se odgovornost za "nedomaćinsko" poslovanje i u KK i u FK Crvena zvezda za šta ga tu i tamo prozivaju tabloidi pričama da mu je kriminalistička policija na tragu.\nProšlog leta je u javnost izašla njegova prepiska sa sadašnjim predsednikom DS-a Draganom Đilasom u kojoj ga Vesić savetuje kako da pozicionira stranku kada je preuzme. Đilas se ogradio od toga, ali danas u svojim javnim nastupima koristi dosta od onoga što mu je Vesić napisao.\nImao je loše odnose sa Borisom Tadićem koji ga je javno nazivao Iznogudom DS-a, ali ni sa novim rukovodstvom nije našao zajednički interes pa se posle 23 godine povukao iz stranke objašnjavajući svoje razloge time da u DS-u više nema politike i da je to stranka rejtinga.


Obezbeđivanje osnovne PZZ opreme za 81 GCPM-ova i CPM-ova – BANNER- To be the news that will appear in the Home-page once you open it – AQH\nObezbeđivanje osnovne PZZ opreme za 81 GCPM-ova i CPM-ova – BANNER- To be the news that will appear in the Home-page once you open it\nOd početka ove godine KDZZ radi na nabavci osnovne PZZ opreme za 81 ustanovu koja je podržana u okviru projekta. Spisak opreme koja će biti nabavljena za svaku ustanovu uključuje 18 stavki i, pošto ukupni troškovi kupovine prevazilaze 230.000 švajcarskih franaka, morali smo da primenimo međunarodne procedure tendera SDC-a. Nakon konkurentnog tenderskog postupka dodelili smo ugovor za 13 od 18 stavki u avgustu 2017. godine.\nPonovo smo pokrenuli tender za 5 stavki, a ugovori za 3 stavke su dodeljeni u novembru 2017. godine, dok je proces nabavke poslednje 2 stavke još uvek u toku.\nDva međunarodna konsultanta podržavaju ovaj proces – Nicu Fota, stručnjak za nabavke, i Cornel Pilaru, inženjer za biomedicinu – i oni su blisko sarađivali sa grupom nacionalnih stručnjaka i timom JSP-a koji je pomogao u izradi plana sprovođenja nabavke, specifikacije opreme, pripremi tenderske dokumentacije i evaluaciji ponuda.\nOduševljeni smo što je prva serija od 13 stavki primljena u skladište 15. novembra 2017. godine, a kada se sva oprema proveri i dokumentuje, JSP će u saradnji sa kompanijom i šefovima GCPM-ova distribuirati opremu svim opštinama u sledećih nekoliko nedelja.


U leskovačkoj Trgovinsko-ugostiteljskoj školi prezentovani rezultati ostvareni na takmičenjima - TV 4S\nOd tv4s objavljen 15 октобра, 2019\nU leskovačkoj Trgovinsko-ugostiteljskoj školi prezentovani su rezultati ove obrazovne ustanove koji su ostvareni na raznim smotrama u zemlji i inostranstvu.\nKako je kazala pi ar škole Danka Ilić u periodu od 10. do 13. oktobra učenici ove škole na Međunarodnom takmičenju ,,Gatos“ koje je održano u hrvatskom gradu Poreču osvojili su dva zlatna i jedno srebrno priznanje i to u konkurenciji 13 škola iz čitavog regiona.\nKako je istakla Danka Ilić na Prvom međunarodnom takmičenju hrane i pića pod nazivom ,,Oseti Kruševo“ koje je u Makedoniji takođe okupilo škole iz čitavog regiona leskovački učenici osvojili su 4 zlatne medalje i proglašeni su za sveukupne ponednike.\nOna je dodala da je odličan plasman osvojen i na takmičenje u pripremi riblje čorbe u Vladičinom Hanu gde je osvojeno priznanje za fer plej.Kako je rečeno ova priznanja su rezultat kontinuiranog rada.\nU ime lokalne samouprave na ovakvom plasmanu školi je čestitala gradska većnica Brankica Stamenković koja je naglasila da se naš grad ponosi ovakvim učenicima koji će imati i finansijsku i logističku podršku.\nĐački parlament ove obrazovne ustanove je ujedno od strane Kancelarije za mlade ocenjen kao najaktivniji jer je uradio projekat koji se odnosi na izgradnju Eko učionice, a preko programa ,,Aktiviraj se“ za šta je odobrena suma od 140.000 dinara.\nU Trgovinsko ugostiteljskoj školi profesori i učenici organizovali su i degustaciju nagrađenih gastronomskih specijaliteta, a posebnu pažnju privukla je i Eko učionica u okviru koje su đaci služili prirodne voćne napitke.


Ambasador Belgije u turističkoj poseti Levču | Levačke Novine\nU subotu 2. juna 2018. godine njegova ekselencija ambasador Belgije u Srbiji Leo Das sa suprugom Monik i prijateljima je bio u turističkoj poseti opštini Rekovac.\nPredstavnici Turističke organizacije opštine Rekovac su se potrudili da upoznaju njegovu ekselenciju sa bogatom istorijom Levča i opštine Rekovac i turističkim potencijalima ovog kraja. Njegova ekselencija Leo Das i negova supruga Monik su posebno bili oduševljeni bogatom istorijom levačkog vinogorja i levačkim vinarijama i ovom prilikom su posetili vinariju Lastar u Sekuriču. U predivnom ambijentu ljubazni domaćini iz vinarije Lastar su sproveli goste kroz vinariju i pokazali im da vrhunska francuska tehnologija uz dobar levačkii teroar i maksimalnu posvećenost daju vrhunske rezultate u šta su gosti na kraju obilaska mogli i da se uvere.\nPosle vinarije na putu do manastira Kalenić, njegova ekselencija je od strane domaćina upoznata i sa ostalim vinarijama iz levačkog vinogorja i brojnim znamenitostima Levča, od priče o Janku Brašiću osnivaču naivnog slikartva u Srbiji do priče o srednjevekovnim manastirima i brojnim prirodnim lepotama posebno o brojnim planinarskim stazama i o prelepom pogledu na Levač i Šumadiju i Pomoravlje koji se pruža sa vrha Samar(922m). U manastiru Kalenić goste je dočekala igumanija Nektarija koja je povela goste u obilazak kroz manastir i ispričala predivnu priču o istoriji manastira koji datira iz 1407. godine. Po obilasku manastirske riznice i porte gosti su imali priliku da uživaju u posluženju koje su ljubazne monahinje pripremile u konaku koji je zadužbina Kralja Aleksandra Karađorđevića.\nPo završetku obilaska manastira Kalenić, čijim lepotama i istorijom su ambasador i njegova supruga bili opčinjeni, obilazak je nastavljen obilaskom jednog od skrivenih bisera levačkog turizma, po rečima ambasadora ,,biserom usred šume,, Dragovačkim jezerom. U predivnom ambijentu ovog jezera uz svečani ručak ambasador je u razgovoru sa predsednikom opštine Dr Aleksandrom Đorđevićem istakao da je oduševljen lepotama ovog kraja koje su za njega bile nepoznanica i najavio dolazak na manifestaciju ,,Prođoh Levač prođoh Šumadiju,, koja se već 49. godina organizuje u porti manastira Kalenić. Na kraju dana ambasadoru su uručeni pokloni u vidu tradicionalnih ručno rađenih predmeta iz ovog kraja koje su pripremile žene iz udruženja ,,Levčanke,, i čuveni korpari iz Belušića i Dragova.


FMON podržao 18 projekata bilateralne naučno-tehnološke saradnje sa Slovenijom – Glas TK – Vaše najdraže novine\n22. Juna 2021. 22. Juna 2021. redakcija\nFederalno ministarstvo obrazovanja i nauke je u okviru Konkursa za finansiranje bilateralne naučno-tehnološke saradnje Bosne i Hercegovine sa Republikom Slovenijom za period 2021.-2023. godina podržalo 18 istraživačkih projekata institucija sa područja Federacije BiH.\nSporazum o bilateralnoj naučno-tehnološkoj saradnji sa Republikom Slovenijom je sklopljen 1995. godine i predstavlja prvi u nizu sporazuma ovog tipa koje je Bosna i Hercegovina sklopila sa nekom od stranih država.\nFederalno ministarstvo obrazovanja i nauke je do sada podržalo više od 250 projekata bilateralne naučno-tehnološke saradnje istraživačkih ustanova sa područja Federacije, koji su uspješno realizirani u partnerstvu sa institucijama i istraživačima iz Slovenije.\nPosebna pogodnost u okviru realizacije projekata, koju dodatno finansira Slovenija je mogućnost tromjesečnog istraživačkog boravka u Sloveniji za mlade istraživače iz BiH.\nMladi istraživači do 32 godine su obavezno uključeni u bh.timove, a duži boravak im omogućava da u Sloveniji obave doktorska istraživanja ili realiziraju doktorski studij na prestižnim slovenačkim univerzitetima, odnosno da ostvare kontakte i dogovore nastavak saradnje sa partnerima država Evropske unije.\n← Projekat Invazija ljubavi ruši zidove među ljudima\nVlada TK: Stabilizira se epidemiološka situacija →


Đaci u učionici, fotoarhiv\n"Smatrali smo da srpski narod, bez obzira gdje bio, treba učiti isti jezik i historiju, geografiju, jer se radi o istom narodu, ista mu je historija, govori istim jezikom i normalno da nastavni planovi za djecu u osnovnim školama trebaju biti isti", rekao je Malešević, dodajući da i na osnovu Dejtonskog sporazuma, RS ima pravo na vlastito obrazovanje.\n"Negdje krajem januara ove godine smo imali zajednički sastanak saradnika ministra Šarčevića i mojih saradnika. Usaglasili smo određene procedure kada je u pitanju usklađivanje ovih nastavnih planova i programa i računamo da ćemo to negdje do septembra uspjeti i da uradimo bar za dio razreda", naveo je Malešević.\nBošnjačkoj djeci u RS i dalje ne daju učiti bosanski jezik\n"Ne znam zašto bi nekome smetalo što mi imamo zajedničku sednicu i što se trudimo da uradimo nešto što bi bilo mnogo bolje i korisnije i za nas i za Republiku Srpsku. Nemamo ništa protiv da svako poštuje svoju istoriju, da svako poštuje svoj narod, da poštuje svoj jezik. Ali, isto to tražimo i nama da se dozvoli", poručio je Stojmirović.\n"Ne da ne znam, ne znam šta vi pretpostavljate? Hoćete da mi kažete bošnjački jezik? Je l' to? Kako ga oni zovu, tako neka se zove. Ja nemam ništa protiv. Ali ako hoćete mene da pitate, za taj jezik, za hrvatski jezik, za crnogorski jezik... dajte malo, probajte da se konsultujete sa ljudima koji se razumeju u tu oblast. Oni će vam reći da je to jedan isti jezik, da je to jezik koji je faktički srpski jezik sa nekim malim modifikacijama", odgovorio je Stojmirović.\n"Ovdje imamo tihim putem uspostavljanje pravila života, obrazovanja, standarda i svega onoga što je u Srbiji. To je za nas neprihvatljivo i mi zbog toga dižemo glas protiv toga. Ovo je teritorija Bosne i Hercegovine", rekao je potpredsjednik RS-a Ramiz Salkić.\n"Insistiranje na nekim različitim jezicima, na različitim programima, na gledanju na susjede, ali parcijalnom gledanju, da Republika Srpska hoće to da uskladi sa Srbijom, da ovi kantoni sa hrvatskom većinom, sa Hrvatskom, a ne znam šta ovi drugi bosanski rade, je li, insistiraju na nekom bosanskom programu za koji, kad bi bar bio onaj stari, nego i tu ima nekakvih promjena. Sve to skupa pravi haos u tom našem obrazovnom sistemu", istakla je Tanović.\nOsnovni problem nije samo u obrazovanju, tvrdi profesor Univerziteta u Banjaluci Miodrag Živanović, već u Bosni i Hercegovini postoji problem sa onim što se naziva "naš istorijat", "naša tradicija", "naš identitet".\n"Ako bi poput srpskog nacionalnog korpusa u Bosni i Hercegovini počeli i Hrvati u BiH spajati ili tražiti prožimanje svojih programa sa Zagrebom, onda ćemo i ono malo mladih ljudi ovdje uništiti takvim konceptom obrazovanja. Dakle, ako ne možemo napraviti ovo bilo šta zajedničko, ili ono što se zove pitanje identiteta, onda je bolje ne raditi ništa", ocjenjuje Živanović.\nTanović: Ovakav koncept obrazovanja uništava mlade


27.12.2021 u 13:17\nLavrov: Stav Zapada i NATO-a o Ukrajini je drzak i neprihvatljiv\nMOSKVA – Stav koji su zapadne zemlje i NATO zauzeli o Ukrajini je krajnje neprihvatljiv, izjavio je danas ruski ministar spoljnih poslova Sergej Lavrov. „Stav koji zastupaju Zapad i NATO je drzak. Baltičke države, Poljaci i Ukrajinci ih očigledno ohrabruju u tome”, rekao je Lavrov u ekskluzivnom intervjuu za Jutjub kanal „Solovjev lajv”, a prenosi ruska agencija TAS S. „Mi smo na svom tlu, a najjasniji način da to kažemo našim prijateljima je ono što je (ruski predsednik Vladimir) Putin rekao na svojoj nedavnoj konferenciji za novinare o tome šta bi bilo kada bi se ista stvar dogodila na američkoj granici sa Meksikom ili Kanadom”, izjavio je Lavrov, javlja Tanjug. Lavrov dodaje i da zapadne zemlje i NATO snabdevaju Ukrajinu sa oružjem, kojoj su od 2014. godine dali municiju i\n24.12.2021 u 12:29\nZaharova: Kijev se priprema za vojno rešenje sukoba u Donbasu\nMOSKVA- Portparolka ruskog Ministarstva spoljnih poslova Marija Zaharova izjavila je danas da se Ukrajina sprema za vojno rešenje konflikta u Donbasu. „Umesto da okonča osmogodišnji građanski rat, čini se da se Kijev priprema za vojno rešenje problema Donbasa, kako ga oni zovu”, rekla je Zaharova, prenosi RIA Novosti. Podsetila je da je Kijev povećao vojni budžet za sledeću godinu 20 odsto - na skoro 12 milijardi dolara i da, prema rečima ministra odbrane Ukrajine Alekseja Reznikova, namerava da kupi ne samo odbrambeno, već i ofanzivno naoružanje od zapadnih partnera, prenosi Tanjug. Zaharova je naglasila da se obim stranog vojnog prisustva u Ukrajini iz godine u godinu povećava. Ranije je ruski ministar odbrane Sergej Šojgu izjavio da se u Donjeckoj oblasti, na istoku\n23.12.2021 u 09:15\nRuski ambasador u EU: Moskva ne planira invaziju na Ukrajinu\nBRISEL- Rusija ne priprema vojnu invaziju na Ukrajinu, izjavio je ruski ambasador u Evropskoj uniji Vladimir Čižov, nakon što je Moskva uznemirila Zapad gomilanjem trupa na svojoj teritoriji uz granicu sa Ukrajinom, preneo je Rojters. Čižov je za nemački „Velt” rekao da je Rusija želela da podrži svoj narod koji živi u drugim zemljama, ali i da Moskva nikada nije rekla da će upotrebiti vojnu silu u ove svrhe. „Rusija ne planira napad ni na jednu državu. Uveravam vas da se ruska vojska ne priprema za invaziju na Ukrajinu”, rekao je Čižov, prenosi Tanjug. Ruski predsednik Vladimir Putin izjavio je u utorak da Rusija nema prostora da se povuče u neslaganju sa SAD oko Ukrajine i da bi bila primorana na jak odgovor, ukoliko Zapad ne odustane od svog „agresivnog stava”.\n15.12.2021 u 15:15\nU lošim odnosima između Ruske Federacije i Ujedinjenog Kraljevstva, telefonski razgovor između predsednika Vladimira Putina i premijera Borisa Džonsona nije ni upriličen da bi se situacija smirila, nego da bi se pokazalo da NATO nema nameru da odustane od pritiska na Moskvu. Jer ko bi uverljivije od zvaničnog Londona preneo poruku Rusima da bi akcija protiv Ukrajine bila strateška greška sa značajnim posledicama. Ako su i zaboravljena sva sporna bilateralna pitanja (a epizoda trovanja u Solzberiju svakako nije), provokativni Putinov odgovor u vezi s nedavnim incidentom s britanskim razaračem u Crnom moru sigurno još odzvanja u Dauning stritu. Upitan u junu da li se svet nalazio na pragu trećeg svetskog rata kad je ruska ratna mornarica ispalila upozoravajuće hice prema razaraču kod\n14.12.2021 u 17:04\nNemci blokirali nabavku oružja za Ukrajinu\nKIJEV - Nemačka vlada blokira nastojanja Ukrajine da od NATO-a kupi sisteme za odbranu od bespilotnih letelica i drugo defanzivno naoružanje, izjavio je predsednik Ukrajine Volodimir Zelenski. Ovaj izjava ukrajinskog predsednika preneta je u intervjuu za italijanski dnevnik „Republika” koji je preveden na ukrajinski i postavljen na sajt predsednikove pres službe, prenosi portal Ukrinform. „Nemačka nas je nedavno sprečila da od NATO nabavimo sisteme protiv bespilotnih letelica i naoružanje za neutralisanje snajperista isključivo u odbrambene svrhe. Zar nemamo pravo da imamo ovo naoružanje dok ističe osma godina rata ? Očigledno da nemamo. Svaka demokratija koja se brani od agresije trebalo bi da ima pravo da nabavi takvo odbrambeno naoružanje, međutim u nekim (evropskim) prestonicama


Chevrolet povećao trzišni udeo u Zapadnoj i Istočnoj Evropi - Automagazin\nChevrolet je zabeležio rast prodaje na 20 i rast učešća na 16 tržišta u zapadnoj i centralnoj Evropi u odnosu na 2010. godinu. U sedam država je 2011. godine zabeleženo rekordno tržišno učešće, a mnoge od njih slave i najveći obim prodaje u istoriji: Austrija (tržišni udeo od 1,18%), Francuska (0,88%), Nemačka (0,86%), Poljska (2,28%), Srbija (5,02%), Slovenija (2,29%) i Turska (2,6%).\n"Ponosni smo što smo postigli rekordno tržišno učešće u Evropi u 2011. godini, u kojoj je Chevrolet slavio stogodišnjicu poslovanja”, kaže Suzan Dočerti (Susan Docherty), predsednica i CEO kompanije Chevrolet Europe. Chevrolet je 2011. godine lansirao sedam novih modela, zahvaljujući čemu njegov portfolio sada pokriva preko 50% tržišnih segmenata. “Sa našom potpuno novom linijom proizvoda u prodajnim salonima širom Evrope, 2012. godina predstavlja uzbudljivu priliku za dalji rast”, dodaje Suzan Dočerti.\nChevrolet Spark je najprodavaniji model Chevrolet-a u Evropi i zauzima 5,5% segmenta mini automobila sa 66.400 prodatih primeraka. Mali automobil Chevrolet Aveo je prodat u 51.000 primerka, dok je Chevrolet Cruze, koji je sada dostupan i u hečbek verziji, zabeležio prodaju 39.400 primeraka. Kompaktna limuzina Chevrolet Cruze je ponovo lider u svom segmentu na nekoliko evropskih tržišta, a ona je i najprodavaniji model Chevrolet-a širom sveta sa milion prodatih primeraka od svog lansiranja 2009. godine. 2012. godine će biti lansiran Chevrolet Cruze karavan, što će pokriti još jedan važan segment u regionu zapadne i centralne Evrope.\nSUV model Chevrolet Captiva i porodični monovolumen Chevrolet Orlando i dalje beleže visoku potražnju sa 24.300 i 20.600 prodatih jedinica u 2011. godini. Prodaja legendarnog sportskog automobila Camaro, koji je lider u svom segmentu na američkom tržištu, dostigla je 600 primeraka u prvih nekoliko meseci prodaje u Evropi, od čega je 40% zabeleženo u Francuskoj.\nChevrolet je u celoj Evropi*** prodao rekordnih 517.800 vozila u 2011. godini, što je povećanje od 40.500 primeraka ili 8,5% u poređenju sa 2010. godinom. Kompanija je takođe postigla rekordno tržišno učešće od 2,61%. Chevrolet je uspeo da odbrani titulu najboljeg uvoznog brenda u Rusiji, sa prodajom od 173.500 automobila i SUV modela u 2011. godini, što je povećanje od 57.200 primeraka i tržišno učešće od 6,39%.\n* Preliminarne cifre zabeležene na ukupnom tržištu motornih vozila (putnički automobili i laka komercijalna vozila)\n** Zapadna i centralna Evropa obuhvata 37 država: EU27 plus Andora, Albanija, Bosna i Hercegovina, Hrvatska, Island, Makedonija, Norveška, Srbija, Crna Gora, Švajcarska i Turska.\n*** Cela Evropa obuhvata 49 država: zapadna i centralna Evropa, Rusija, Ukrajina, Uzbekistan, Kazahstan i druge zemlje ZND.


VICE i AVON u borbi protiv nasilja nad ženama - VICE\n12 Novembar 2018, 8:04am\nU Srbiji je tokom 2018. godine ubijeno više od 23 žene u porodičnom nasilju. Gde god da se okrenemo danas, prisustvujemo različitim oblicima zlostavljanja žena - u kući, na poslu, na ulici, na internetu, u prevozu. Uvođenjem novog Zakona o sprečavanju nasilja u porodici država je tek sada započela pravu, institucionalizovanu borbu protiv nasilnika. Međutim, šta je sa zaostavštinom zataškanih i nevidljivih priča žena koje nisu stigle do borbe, a kamoli do pobede.\nIako smo se u VICE Srbija bavili temama nasiljem nad ženama, ovog puta smo želeli da se obratimo i mladim devojkama, i ženama na selu, i institucijama i poručimo da smo istrajni u nameri da doprinesemo borbi protiv i prevenciji nasilja nad ženama.\nKada smo pre godinu dana razgovarali u redakciji o ovom serijalu, nije bilo lako mapirati teme sa kojima ćemo krenuti. Videle smo i prepoznale na prvom mestu u nama samima preživljeno nasilje, na ovaj ili onaj način. Iako ne razgovaramo o tome lako ni sa kim, bilo nam je lako da znamo kome da se obratimo, da pronađemo sagovornice, da jedna drugoj pomognemo. Nama je možda bilo lako, ali mnogima nije - i njima želimo da pomognemo i da im se obratimo i da nikad ne zaboravimo žene koje su ubijene naočigled svoje dece, u kući, na poslu, na ulici.\nZato veliko hvala svim autorkama i sagovornicama koje su učestvovale u stvaranju ovog serijala, kao i kompaniji AVON koja je želela da se pridruži našoj kampanji i Autonomnom ženskom centru na podršci i smernicama.